Canon predstavlja budućnost sigurnosti i produktivnosti u radu s dokumentima\nYou are at:Home»Vesti»Canon predstavlja budućnost sigurnosti i produktivnosti u radu s dokumentima\nCanon Europe, svetski lider u grafičkim rešenjima, s ponosom najavljuje sledeće izdanje svoje treće generacije platforme imageRUNNER ADVANCE sa novom verzijom 3.8 firmvera. Ovaj obiman portfolio koji se sastoji od 26 proizvoda i 7 serija nudi najsavremeniju bezbednost i intuitivan interfejs u okviru svih uređaja. Ovo 3. izdanje platforme treće generacije razvijeno je imajući na umu Canon-ovu kompletnu lepezu multifunkcijskih štampača (MFP), a pruža unapređenja u okviru svakog uređaja u nagrađivanoj imageRUNNER ADVANCE seriji.\n“Posvećeni pružanju inovacija u kancelarijskoj tehnologiji, Canonov najnoviji hardver i softver osmišljeni su da unaprede produktivnost pomoću inteligentnih tokova posla dokumenata, čak i u najzahtevnijim kancelarijskim okruženjima. Naša strategija povezanih MFP-a u vezi je sa unapređivanjem Canonovog ekosistema digitalne kancelarije i pružanjem nenadmašnog korisničkog iskustva i besprekorne podrške i usluga”, kaže Daniel Woodstock, marketing menadžer za proizvode, Canon Europe\nS obzirom da zaštita podataka postaje sve važniji prioritet za firme svih veličina, 3. izdanje serije imageRUNNER ADVANCE donosi niz preventivnih mera kako bi kompanijama omogućilo da se izbore sa sigurnosnim ranjivostima. Nastavljajući Canonovu tradiciju ponude najboljih sigurnosnih rešenja u klasi, najnovija generacija uređaja i dalje integriše veoma važne bezbednosne funkcije iz prethodnih izdanja, uključujući enkripciju hard disk drajva (HDD Encryption) sa FIPS140-2 validacijom za automatsku enkripciju podataka.\nDodatne bezbednosne funkcije sada uključuju i verifikaciju sistema prilikom pokretanja. Korisnici mogu bezbedno otvarati programe na osnovu funkcije Root of Trust (ROT). Ova ugrađena bezbednosna funkcija sprečava mogućnost da napadači zaobiđu bezbednosne mehanizme MFP-ova koji sadrže neke od najvrednijih informacija organizacija.\nU narednim mesecima Canon planira da ponudi dodatne inovacije na tržištu informacione bezbednosti tako što će nastaviti da unapređuje integraciju svojih proizvoda u oblastima kao što je izvršna detekcija radi dodatne zaštite od upada.\nDa bi dodatno podržalo klijente, Canonovo BLI nagrađivano uniFLOW Online rešenje zasnovano na cloud tehnologiji ažurira se istovremeno sa najnovijim portfolijom. Firme će imati koristi od povećane sinergije između hardvera i softvera u cilju optimizacije internih procesa. uniFLOW Online 2019.1 pruža dodatne funkcionalnosti kao što je Print from Cloud i kompatibilnost sa nizom pružalaca usluga uključujući Box, Dropbox, Evernote, Google Drive, Microsoft OneDrive i Microsoft SharePoint Online.\n“Shvatamo da ne postoji nešto što bi bilo univerzalno rešenje za svako poslovanje”, zaključio je Daniel Woodstock. “Zbog toga smo radili na tome da osiguramo da 3. izdanje treće generacije platforme imageRUNNER ADVANCE pruža potpuno prilagođenu uslugu svim našim klijentima, zahvaljujući njenoj podršci širokoj lepezi modela i integrisanim rešenjima dizajniranim tako da rade besprekorno jedni sa drugim.”


Španska policija oslobodila žene primorane da rade kao prostitutkeTNT Portal | TNT Portal\nŠpanska policija objavila je da je oslobodila 11 žena, uglavnom Ukrajinki, koje su doputovale u Španiju misleći da će se zaposliti kao hotelske sobarice, ali su bile primorane da rade kao prostitutke.\nIz španske nacionalne policije u utorak je saopćeno da vjeruju kako je međunarodna banda na isti način od 2015. godine na prostituciju prisilila više od 200 žena, prenosi Anadolu Agency.\nNavedeno je da su žene privlačili online oglasima u kojima se nudi posudba za putovanje i dobro plaćeni hotelski poslovi u Burgosu, gradu na sjeveru Španije. Po dolasku, bile bi pod prijetnjom prisiljene da se bave prostitucijom deset sati dnevno, sedam dana sedmično.\nPod optužbom da su, između ostalog, formirali kriminalnu grupu i bavili se krijumčarenjem ljudi, uhapšena su dva državljanina Španije i dva Ukrajine.


Press Online :: Politika :: Reakcije državnog vrha na proteste u Beogradu\nNavela je da je ta manjina svim ostalim građanima koji su učestvovali u protestima uskratila pravo da protestuju mirno, i da Obradović ne želi ljudima da dozvoli to demokratsko pravo.\n- To pravo im garantuje vlast. Predsednik Republike je govorio da svako ima pravo u demokratskoj zemlji da se ne slaže sa nama i ima pravo na proteste - rekla je Brnabić za TV Prva.\n- Jedna manjina pokazala je svetu Srbiju na drugačiji način. To nije uspelo zbog jake države i institucija i zbog građana koji su protiv ovakvog čina - rekla je Brnabić povodom protesta proteklog vikenda.\nPremijerka je istakla da su učesnici protesta upadom u zgradu RTS-a prešili "crvenu liniju" u smislu pritiska na medije, jer su na taj način sprečili zaposlene te medijske kuće da rade svoj posao, a da "policija nije bila postavljena ispred RTS-a jer niko nije očekivao da će se dogoditi takvo nasilje".\n- Ako pustimo ljude, kakvu poruku šaljemo time? Čovek je ušao motornom testerom, zar mislite da to nije krivično delo, da to nije kažnjivo - rekla je Brnabić, koja je rekla da je za nju "bilo frustrirajuće što su proteste poveli pojedini ljudi čije stranke na poslednjim lokalnim izborima u Beogradu nisu uspele da predju cenzus, a osetili su se pozvanim da "blokiraju predsednika Srbije".\nJučerašnji protest u Beogradu\nPremijerka je navela da je zbog jučerašnjeg protesta na ulicama Beograda, Srbija je propustila šansu da svet podseti na pogrom Srba na Kosovu i Metohiji, koji se dogodio 17. marta 2004. godine, kada je proterano više od 4.000 Srba, a uništeno oko 35 kulturnih i verskih objekti našeg naroda, izjavile je premijerka Ana Brnabić.\n- Ako postoji za mene jedna stvar koja mi je ostavila jako gorak ukus, osim toga što smo na ulicama Beograda videli vandalizam od strane manjine, to je što smo propustili da podsetimo ceo svet da je na jučerašnji dan pre 15 godina pokušano etničko čišćenje Srba na KiM - rekla je Brnabić za TV Prva, i navela da u ovom trenutku ne postoji naročit razlog za vanredne izbore, ali da je "Vlada Srbije spremna da na taj način proveri da li lideri opozicije imaju većinu".\nDačić: Poslata ružna slika, EU i ambasade nisu reagovale\nSrpski šef diplomatije Ivica Dačić kaže da je "nasilnim demonstracijama dela opozicije u protekla dva dana iz Beograda poslata ružna slika, čime je naneta velika šteta Srbiji", koji je kazao i da smatra "neshvatljivim da se o tim događajima nije oglasila nijedna ambasada, kao ni EU".\nGostujući na TV Pink, Dačić je rekao da se sve to događalo u danu kada je u svet trebalo poslati drugačiju poruku, poruku martovskog pogroma Srba pre 15 godina na Kosovu i Metohiji. Umesto toga, kazao je, otišla je poruka da o tome navodno u Srbiji postoji nestabilnost, kriza, sukobi, incidenti...\n- Time je naneta velika šteta Srbiji - istakao je Dačić.\nPitao je, kaže, predsednika Srbije i zaposlene u Ministarstvu spoljnih poslova da li se bilo ko od zapadnih ambasadora interesovao šta se dešava u vezi protesta. Odgovor je, kaže, bio da se niko od njih nije javljao ni Predsedništvu ni Ministarstvu i to u uslovima kada je Predsedništvo bilo "praktično blokirano, kada se pretilo Predsedniku i kada su demonstranti upali u državnu televiziju".\n- Niko ni telefonski poziv nije uputio, ni Ministarstvu ni Predsedništvu, da bar pita šta se dešava - rekao je Dačić.\nPrvi potpredsednik vlade je uveren da bi se, kada bi se analiziralo ko je sve upao u zgradu RTS-a i ko je bio ispred Predsedništva, došlo "do zanimljivih zaključaka". Očigledno je, istakao je, da ti ljudi imaju određenu podršku Zapada.\nOsudivši demonstacije od proteklog vikenda, Dačić je istakao da je važno da se shvati "dubina ovih problema". Kao svedok brojnih demonstracija u prošlosti, ministar je za ove od proteklog vikenda u Beogradu rekao da su "mačji kašalj".\n- U uslovima kada se Srbija iskristalisala kao faktor stabilnostio i u vreme kada smo vratili pitanje Kosova na dnevni red, iako je već bilo rečeno šta će biti sa njim, normalo da će svako ko ne voli takvu stabilnost Srbije da se raduje - kaže Dačić, istakavši da se "nasilnim protestima stvara jedna velika lažna slika o tome da je došlo do prekomerne sile policije".\nKako je kazao, "zamislite da je Vučić juče rekao evo izbori, raspisujem, oni bi rekli da neće".\nStefanović: Građani da se uzdrže od nasilja, hvala policiji\nMinistar unutrasnjh poslova Nebojša Stefanović pozvao je danas građane da se uzdrže od bilo kakvog nasilja, da ne dozvole da ih bilo ko gura u sukobe, i zahvalio pripadnicima policije, koji su "prethodna dva dana u teškim uslovima posao obavili na najvišem profesionalnom nivou".\nOn je građanima poručio da ne dozvole da ih bilo ko gura u sukobe, "a pogotovo ne oni koji su postali milijarderi u vreme kada su obavljali vlast, a danas bi preko tuđih leđa da ponovo zahvate iz državne kase".\n- Možda i gore od fizičkog nasilja bio je i pokušaj lidera Saveza za Srbiju Dragana Đilasa i Boška Obradovića da ponižavaju pripadnike policije koji su obavljali svoju dužnost, ali su oni takvim delovanjem samo pokazali šta građani Srbije treba da misle o njima - naveo je Stefanović, koji je kazao i da su građani Srbije "imali priliku da vide kako policajci mirno, ali čvrsto i odlučno sprovode zakon i štite živote i imovinu svih ljudi u našoj zemlji".\nPoručio je i da svako može mirno da izražava svoj stav, "ali motorne testere, noževi i kamenice nisu i nikada neće biti dozvoljene u našoj zemlji".\nLjajić: Radikalizacija šalje lošu sliku o Srbiji\nMinistar trgovine, turizma i telekomunikacija Rasim Ljajić ocenio je da "radikalizacijom protesta i upadom u institucije ne samo da se neće rešiti nijedan problem, nego će se povećati tenzije u društvu", dodavši da ostrašćenost koja se pokazuje može samo voditi ka produbljivanju podela u zemlji.\nLjajić je za "Sputnjik" rekao i da zahtevi za ostavkama koje opozicija traži su potpuno nerealni, pošto se, kaže, smena vlasti može vršiti isključivo na izborima. Prema njegovim rečima, protesti jesu demokratsko pravo, ali njihova radikalizacija samo može suziti prostor za bilo kakav dijalog.\n- Što je najgore, šalje se loša slika o zemlji i stvara se utisak o nestabilnosti, a to nije dobro ni sa političkog ni sa ekonomskog stanovišta, jer će nas onda investitori zaobilaziti u širokom luku - primetio je ministar, uz opasku da "ulazimo u izbornu godinu, pa bi izbori svakako bili najbolji način da se proveri podrška i vlasti i opozicije".


Kolarov kao mladić, čeka ga društvo srpskih legendi NOVA portal\nFudbal Autor:Petar Milovanović10. okt. 202017:51\nFoto: EPA-EFE/TATYANA ZENKOVICH EDITORIAL USE ONLY\nLevonogi bombarder Aleksandar Kolarov je u Oslu upisao 93. utakmicu za reprezentaciju Srbije, i nalazi se na četvrtom mestu po broju odigranih mečeva za nacionalni tim.\nIspred defanzivca Intera trenutno su samo rekorder Branislav Ivanović sa 105 mečeva, Dejan Stanković (103) i Savo Milošević (102).\nAli, pobeda nad Norveškom u polufinalu baraža za odlazak na Evro, obezbedila je još mečeva Kolarovu, u slučaju da „orlovi“ odlete na EP.\nČinjenica je da ima 34 godine, i da vrlo lako može u skorijoj budućnosti da saopšti da se povlači iz reprezentacije kako bi se fokusirao isključivo na klupske obaveze, prepustivši mesto mlađima, ali je isto tako činjenica da je Srbija nadomak plasmana na Evropsko prvenstvo posle 20 godina i da kapiten treba da bude deo tima na velikom takmičenju.\nDebitantski nastup Kolarov je upisao u dresu Srbije davne 2008. godine, bilo je to 28. maja protiv Rusije (1:2) u Burghauzenu, kada je selektor bio Miroslav Đukić.\nIste godine zamenio ga je Radomir Antić, a Kolarov je izrastao u nezamenljivog člana njegove mašinerije, koja se na dominantan način plasirala na Svetsko prvenstvo u Južnoj Africi 2010. godine.\nStameni defanzivac, prepoznatljiv po izuzetno jakom udarcu levom nogom, bio je akter dva Mundijala, osim već gore pomenute 2010. godine, predvodio je kao kapiten „orlove“ na Mundijalu u Rusiji 2018. i dosad je postigao 11 golova za nacionalni tim.\nPostigao je i pobedonosni pogodak iz slobodnog udarca u pobedi nad Kostarikom (1:0). Posle neuspeha na Svetskom prvenstvu usledilo je povlačenje Branislava Ivanovića, kojem je prethodno oduzeta kapitenska traka i dodeljena njegovom zameniku Kolarovu.\nSada je Kolarov na 93 utakmice, a zbog suspenzije će propustiti nedeljni meč s Mađarskom (20.45), u trećem kolu druge sezone Lige nacija.\nAleksandar Kolarov 93\nAli, do kraja grupne faze Lige nacija Srbiji preostaju još tri meča (sa Rusijom, Turskom i Mađarskom), jasno je da bi član Intera mogao da odigra sva tri, tu je i finale baraža za Škotima 12. novembra.\nVeć tu bi mogao da stigne do brojke od 97 utakmica. U slučaju da „orlovi“ budu pravi i polože poslednji ispit, eliminišu Škote i domognu se Evropskog prvenstva naredne godine, jasno je da bi brojka automatski otišla na 100!\nNaravno, treba uzeti u obzir i prijateljske mečeve, kao i činjenicu da „orlovi“ imaju kvalitet da prođu grupu, u slučaju da se domognu završnog kontinentalnog turnira. Tamo bi ih čekali Englezi, Hrvati i Česi.\nMožda iz ove perspektive zvuči da je Kolarov i dalje jako daleko od Ivanovićevog rekorda – 105, ali znajući njega, sve je moguće. Za njega su godine samo broj, ima ih 34, a na terenu deluje kao mladić, što iz meča u meč potvrđuje aistencijama i golovima.\nNije ga džabe doveo Antonio Konte iz Rome ovog leta, kako bi s Interom napao Juventus i prekinuo devetogodišnju dominaciju „stare dame“.\n"orlovi"Aleksandar KolarovBranislav IvanovićDejan StankovićEVROEvropsko prvenstvoFudbalska reprezentacija SrbijerekorderSavo MiloševićSvetsko prvenstvo


IZBORI - 27.4.2016.: Novo prebrojavanje\nKo je krao glasove, ko traži ponovno brojanje glasova, šta poručuju vlast i opozicija\nUvid u izborni materijal\nRIK odobrila je zahteve za uvid u izborni materijal, kao i zahteve da se svim zainteresovanim stranama izdaju fotokopija zapisnika o radu biračkih odbora. Kako je na sednici RIK-a predložio njen predsednik Dejan Đurđević, sekretar komisije će napraviti dogovor sa strankama o tome kada će kojoj zainteresovanoj stani uvid biti omogućen. Naglasio je da će izborni materijal moći da se fotografiše, ali da će biti zabranjene olovke i bilo kakvo pisanje i dopisivanje po materijalu. Zahteve za uvid u izborni materijal uputile su izborne liste Dveri-DSS, Dosta je bilo, SPS-JS i SNS. Liste Dveri-DSS, DS, Dosta je bilo, SPS-JS i Zavetnici, zahtevale su i izdavanje fotokopija zapisnika o radu biračkih odbora.\nSNS zatražila je ponovno prebrojavanje glasova i uvid u sav birački materijal, nakon što je opozicija formirala svoj pravni tim za kontrolu rezultata. Lider SNS rekao je "da će se još videti ko je zaista ušao u parlament" i najavio da će SNS pregledati kompletan izborni materijal. "Zamislite da sam ja upao u neku komisiju i odjednom promenjeni rezultati, sve kako su oni hteli", kazao je Vučić. Prema njegovim rečima, SNS je zatražila uvid u sav birački materijal, pošto je izborna komisija bila izložena pritiscima. „Oni koji imaju osam puta manje glasova se sprdaju s narodom. Ima u ovoj zemlji da se poštuje narodna volja, s tim se ne smeju igrati", rekao je Vučić.\nKo je krao glasove, ko brojao i kakva je uloga Ambasade SAD\nReagujući na najavu SNS-a da će tražiti ponovno brojanje glasova, Savez za bolju Srbiju optužuje naprednjake da vode kampanju "optuživanja opozicije za izborne neregularnosti", "Dosta je bilo" tvrdi da je izbornu krađu pripremao lider SNS-a, dok Miroslav Parović za celu tu "ujdurmu" optužuje američku ambasadu u Beogradu.\nKoalicija SDS - LDP - LSV u saopštenju navodi da od vladajuće stranke očekuje da poštuje institucije, da prekine kampanju protiv opozicije i odbacuje bilo kakve insinuacije da su njihovi lideri u izbornoj noći bili u RIK-u s namerom da utiču na rezultate.\nPokret Dosta je bilo tvrdi da je premijer "preko svoje agencije CeSid, koja je skandalozno saopštila da je Vučić osvojio 56 odsto glasova i postigao apsolutnu pobedu, postigao da Srbija poveruje u njegovu apsolutnu vlast". Pokret Dosta je bilo sumnja u regularnost ovih izbora i smatra da je brojanje glasova obavljeno neregularno, zbog čega i želi da sve proveri. Kritikuju i predsednika RIK-a, koji se, kako trvde, direktno uključio u političku kampanju stranke premijera.\nMiroslav Parović tvrdi da je lista koju su podneli on i Vladan Glišić nezakonito oborena, da je to učinjeno po nalogu ambasade SAD u Beogradu, koja je, kako navode, "kumovala" i formiranju novog DOS-a na platformi "Ua, Vučić", a sve to uz obrazloženje "da se desila izborna krađa". Moram reći da sam ja formiranje "novog DOS-a" najavio još decembra 2015. tako da mi sada deluje više nego smešno kada gledam farsu "sprečavamo krađu", a opet u režiji američke ambasade, navodi se u saopštenju.\nTužilaštvu stigle krivične prijave zbog falsifikovanja\nPovodom sumnji da je bilo falsifikovanja određenog broja izjava građana za podršku izbornim listama, policija je postupajući po nalogu Prvog osnovnog tužilaštva u Beogradu podnela sedam krivičnih prijava. Krivične prijave za krivično delo falsifikovanje isprave podnete su protiv Zorana Marića i Nikole Jeličića. Marić je lider Jedinstvene ruske stranke, koja je nakon otkrivanja nepravilnosti povukla kandidaturu, dok je Jeličić, prema pisanju medija, član Republikanske stranke. Zbog krivičnog dela falsifikovanje isprave krivične prijave su podnete i protiv Dragana Cvetkovića, Nataše Tošić, Jelene Pejović, Slavice Đurović i Marine Miličević.\nSNS poručila je Saši Raduloviću lideru pokreta Dosta je bilo, koji naprednjaci nazivaju "Malo mi je bilo", da će vrlo brzo biti utvrđeno ko je gde šta brojao, i ko se gde prebrojao, kao i ko je pogrešno mislio da će mu krađa i lopovluk tek tako proći. Kažu da je Radulović u pravu - on je sasvim sigurno zaradio na račun Srbije, i to u onih jedanaest preduzeća u kojima je bio stečajni upravnik, i kada je sa svojom ženom nameštao poslove zajedničkim fantomskim firmama. "SNS poštuje odluke nadležnih državnih organa, pa ćemo u skladu sa tim i sačekati konačnu odluku", poručicli su naprednjaci. Kažu da im je i te kako žao što je „profesionalac" Radulović u panici jer se negde izgleda preračunao, kao kada je, preko noći, gasio preduzeća i radnike izbacivao na ulicu. Radulović je ranije saopštio je da je Vučić "pravi gubitnik ovih izbora jer je izgubio apsolutnu vlast koju je imao".\nLopta u naprednjačkim nogama\nFunkcioner SPS-a Aleksandar Antić izjavio je da su socijalisti svakodnevno u komunikaciji sa SNS-om i da je „lopta u nogama naprednjaka". "Ne bih prejudicirao, treba pustiti malo vremena da se saberu utisci, i treba prepustiti inicijativu naprednjacima", kaže Antić, na temu formiranja republičke vlade. Prethodno je i lider Jedinstvene Srbije Dragan Marković Palma, stranke koja je na izbore izašla u koaliciji sa SPS-om, izjavio da SNS može sama da formira vladu, ali da će, ukoliko ih naprednjaci pozovu, pomoći u onim oblastima u kojima su imali rezultate.


Ovako će izgledati elektronski dnevnik, a đaci od 1. septembra VIŠE NIŠTA NEĆE MOĆI DA SAKRIJU od roditelja\n- Za razliku od svih dosadašnjih inicijativa, eProsveta nije namenjena državnoj administraciji, već školama, nastavnicima, učenicima i roditeljima, kojima bi trebalo da olakša svakodnevne aktivnosti. Reč je o servisima koji su potpuno besplatni za škole i roditelje - navode u Vladi Srbije.\nFoto: RAS / RAS SrbijaeDnevnik će jednom dnevno praviti izveštaj o svakom detetu kome će moći da pristupe samo roditelji, a biće uvedene i mogućnosti dobijanja tog izveštaja mejlom ili sms-om\n„eProsveta”, osim elektronskih dnevnika, podrazumeva još četiri servisa - „eLektiru”, virtuelni muzej, informacioni sistem za analitiku učenja i nacionalnu platformu za izradu, distribuciju i korišćenje odobrenih digitalnih obrazovnih sadržaja.\n- Elektronski dnevnik omogućiće nastavnicima, razrednim starešinama i direktorima da na brz, jednostavan i pouzdan način vode evidenciju o učenicima. On u potpunosti zamenjuje dosadašnji papirni dnevnik i pruža mogućnost uvida u informacije u trenutku njihovog nastanka. Takođe, smanjuje mogućnost greške i subjektivnosti u ocenjivanju i pruža kompletan uvid u napredak učenika, u rad profesora i škola. Da bi se obezbedila veća objektivnost u ocenjivanju, nastavnici mogu da vide samo ocene iz svog predmeta. Pri svemu tome elektronski dnevnik štedi vreme potrebno za evidenciju čak na jednu četvrtinu u odnosu na vreme potrebno za evidenciju u papirnom dnevniku - objašnjavaju u Vladi.\nFoto: RAS / RAS SrbijaServis će imati i sistem obaveštavanja o ocenama i izostancima iz škole, ali će na njemu biti i detaljan raspored časova, te spisak lektire, datumi zakazanih kontrolnih radova...\n- eDnevnik ima najviši nivo zaštite podataka koji se čuvaju na serveru u Srbiji, a obezbeđeni su i 24-časovni fizički nadzor sistema, korisnička podrška i sistem obuka i pomoći korisnicima. Autentifikacija zaposlenih u školama je dvostepena, što znači da pored imena i lozinke, postoji još jedan nivo zaštite pristupa sistemu - ističu naši sagovornici.\n- Nećemo čekati narednu školsku godinu da bismo povećali broj škola koje koriste elektronski dnevnik, već će on biti sukcesivno uvođen u projekat kada se za to steknu uslovi - navode u Ministarstvu prosvete.\nEVO KOLIKO ĆETE PLATITI AKO UBIJETE MRAVA\nDRAMA U MIRIJEVU! Policija i izvršitelji\nZADIVLjUJUĆ PODVIG LEKARA IZ TIRŠOVE: Dečaku\nMAĐARI PRAVE PROBLEM: Zbog jednog papira vraćaju\nU TURSKOJ FABRICI U SMEDEREVU USLOVI NEDOSTOJNI\n2.000 „ANĐELA PAKLA“ STIŽE U SRBIJU: Skup\nNorvežanin bicio cigaretu ispred beogradskog\nDa bi radila u Srbiji odbila je prestižan


SDA: Dodik plasira perfidnu i opasnu propagandu u stilu Miloševićevog režima - mojusk.ba\n9 Aprila, 2019 9 Aprila, 2019 Moj USK\nStranka demokratske akcije (SDA) saopćila je da su izjave Milorada Dodika, koji je ranije kazao da SDA popisuje vojno sposobne Bošnjake i zloupotrebljava namjensku industriju, totalne besmislice koje imaju nekoliko ciljeva.\n“Prvi cilj je da se skrene pažnja sa nedavne presude za genocid ratnom zločincu Radovanu Karadžiću u Haškom tribunalu i strah od posljedica te presude, s obzirom da vlasti entiteta RS odlikuju ratne zločince i nazivaju po njima studentske domove. Zatim je namjera da se skrene pažnja da je Dodik jedini krivac za opstrukciju formiranja Vijeća ministara i rada Predsjedništva BiH, te da se dodatno pokuša opravdati najava uvođenja rezervnog sastava policije u entitetu RS”, saopćeno je iz SDA.\nNavode da je to, s druge strane, opasna i perfidna propaganda kakvu je vršio i Miloševićev režim uoči agresije na BiH.\n“I tada su drugi optuživani da se naoružavaju i ugrožavaju sigurnost Srba, a onda se to koristilo kao opravdanja za agresiju”, navodi se u saopćenju SDA.\nKada je riječ o namjenskoj industriji u BiH, SDA je saopćila da će ona nastaviti da radi i da se razvija u skladu sa zakonima i propisima kao i do sada, svidjelo se to Dodiku ili ne.


Jeftini letovi iz New Plymoutha - Avio karte New Plymouth - eSky.ba\nLetovi iz New Plymoutha\nPretražite letove iz New Plymoutha\nProvjerite najbolje ponude letova iz New Plymoutha\n✔ Postoje li posebne ponude za letove iz New Plymoutha na eSky.ba?\n✔ Mogu li se pobrinuti za osiguranje prilikom rezervacije leta iz New Plymoutha?\n✔ Ako rezerviram let iz New Plymoutha, mogu li rezervirati ujedno i smještaj?\n✔ Koje avio-kompanije nude letove iz New Plymoutha?\nBudite sigurni, da na eSky.ba ponuda letova iz New Plymoutha uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Novi Zeland Jeftini letovi sa Novog Zelanda Jeftini letovi za Gisborne Jeftini letovi iz Gisbornea Jeftini letovi za Bergerac Jeftini letovi iz Bergeraca\nJeftini letovi za Jordan Jeftini letovi iz Jordana Jeftini letovi do Huaihua Zhijiang Jeftini letovi od Huaihua Zhijiang


Koordinacija temeljnih boračkih organizacija Zeničko-dobojskog kantona najavila je organizaciju skupa podrške generalu Armije Republike Bosne i Hercegovine i bivšem komandantu 3. korpusa ARBiH Sakibu Mahmuljinu, koji je prošle sedmice na Sudu BiH nepravomoćno osuđen na 10 godina zatvora zbog nesprečavanja ratnih zločina na području Vozuće i Zavidovića.\nKazna je za kvaziodgovornost koja nije primjerena u odnosu na, recimo, presude u prethodnom periodu. Ako je, recimo, Biljana Plavšić presuđena na 11 godina za dokazani genocid, u odnosu na ovo što se desilo našem generalu Mahmuljinu, zaista je apsurd svih apsurda – izjavio je na pres-konferenciji predsjednik KTBO ZDK Nazim Bećirović.\nDodao je kako žele vjerovati u Sud BiH i Apelaciono vijeće, koje će preispitati navode te donijeti pravednu presudu. Bećirović poručuje da neće dozvoliti izjednačavanje časne borbe ARBiH koja je golim rukama branila narod i državu, sa onima koji su činili zločin, odnosno da se izjednačava agresor i oni koji su branili Bosnu i Hercegovinu.\nVjerujem da će razum prevladati i da će pravosudni sistem odbraniti svoju ulogu i konture, koje su postavljene prema ustavu države BiH – istakao je predsjednik Saveza ratnih vojnih invalida paraplegičara FBiH Mujo Aganović.\nPrevious Svjetska nagrada za humanizam dodijeljena akademiku Abdulahu Šarčeviću\nNext TK: Koalicija SDP, Naša stranka i PDA - srušili SDA, u Vladu uveli HDZ koji nema nijednog zastupnika u Skupštini\nU koordiniranoj akciji na terenu, postupajući po nalogu tužioca iz Posebnog odjela za ratne zločine, policijski službenici SIPA-e, u ranim jutarnjim satima, na području općine Sokolac, locirali su, identifikovali i


Evropski lideri u Beloj kući\nPredsedniik Evropskog saveta Herman van Rompuj, predsednik Barak Obama i predsednik Evropske komisije Žoze Manuel Barozo na sastanku u Beloj kući\nKljučni evropski lideri su na današnjem sastanku u Beloj kući sa predsednikom Barakom Obamom, obećali da će insistirati na čvršćoj ekonomskoj integraciji 17 država eurozone, da bi doprineli rešenju sve veće dužničke krize u Evropi.\nPredsednik evropskog saveta Herman van Rompuj i predsednik Evropske komisije Žoze Manuel Barozo, založili su se za ujednačenu, obavezujuću kontrolu troškova vlade u zemljama koje koriste euro.\nVan Rompuj je saopštio da će novi ekonomski plan eurozone biti predstavljen na samitu Evropske unije u decembru. Barozo je posle samita u Beloj kući izjavio da su evropski lideri "odlučni da prevaziđu sadašnje teškoće".\nPredsednik Obama je rekao da su Sjedinjene Države spremne "da urade svoj deo" da bi pomogle Evropi da reši dužničku krizu, što - kako je rekao - "ima ogroman značaj i za američku ekonomiju". Ipak, američki predsednik nije definisao specifične mere koje bi mogle da preduzmu Sjedinjene Države.


Većina priznatih stručnjaka koja se bavi mobilnim telefonima ovaj odlično ocenjuje iako po brojkama iz speCifkacija možda ne može da parira najvećim konkurentima. Međutim, ima izvestan šarm i uz solidnu kameru i moderan dizajn i te kako je dopadljiv.\nNotch (usek) je postavljen na displeju, gde su smeštene kamere, ali se može ukloniti\nPrva stvar za pohvalu kod LG G7 ThinQ jesu dimenzije, to jest, odnos strana koji su izabrali (19.5:9) obezbeđujući telefonu da izgleda izduženo što i jeste uz dijagonalu od 6.1 inča. U isto vreme širok je 2,8 inča pa ga zaista bez problema možete koristiti samo sa jednom rukom. Tu je i sada obavezni notch (možete i da ga sklonite) a sam displej je bez zamerki. Bilo da ga koristiti za listanje slika, gledanje snimaka ili prelistavanje internet stranica dobijate čistu i detaljnu reprodukciju.\nLG G7 ThinQ dolazi sa dualnom kamerom\nLG G7 ThinQ ima prednju kameru od osam megapiksela, dok su sa zadnje strane sočiva od 16MP u standardnoj i širokougaonoj varijanti za veću rezoluciju fotografija sa više detalja. Iz LG posebno ističu fotografisanje pri niskoj količini osvetljenja koje funkcioniše uz Super Bright opciju i daje fotografije koji su četiri puta svetlije od onih tipičnih snimljenih pri slabom svetlu, bar tako kažu brojke iz LG. U ralnosti, telefon zaista daje dosta dobre noćne fotografije mada se dešava da njihova oštrina ne bude na zavidnom noivou. Evo i primera:\nZanimljio je da je LG G7 ThinQ jedan od prvih uređaja sa novim funkcijama Google Lens koji je novi način pretraživanja. Još jedna stvar za pohvalu je odličan zvuk, glasan, jasan, kao da koristite neki bolji soundbar ili zvučnike. To je sve zahvaljujući Boombox zvučniku koji koristi unutrašnjost uređaja kao rezonantnu kutiju za isporuku dvostruko više baseva u odnosu na uobičajene smart telefone. Ova opcija nije tek neki novitet koji je marketinški potez jer zaista odrađuje svoj posao.\nMeđutim, od inovacija u LG su stali na tome. Naravno, ovo ne mora da bude ništa loše jer telefon radi sasvim dobro ali je šteta što uz sve pozitivne strane LG G7 Thinq ne nudi i neki veći pomak (možda i malo jednostavnije ime).\nKada se podvuče crta, u svakodnevnom korišćenju ovom telefonu se teško šta može zameriti osim možda nešto slabije baterije (kapacitet je 3.000mAh ali tu je doduše opcija brzog ali i bežičnog punjenja). G7 ThinQ ipak pokreće Qualcomm Snapdragon 845 procesor koji vam omogućava lak i brz prelazak sa aplikacije na aplikaciju, igre možete bez ikakvih smetnji da igrate na telefonu i generalno multitasking nije veliki izazov za ovj model.


09-07-2020 07:37 Ratni izveštaji Sirija / Irak Izdvojeno Svet Planeta\nEkstremisti terorističke organizacije „Hadžat Tahrir aš-Šam“ planiraju provokacije u Idlibu, u Siriji, s ciljem da optuže Damask za primenu hemijskog oružja, saopštio je rukovodilac ruskog Centra za pomirenje zaraćenih strana u Siriji, kontraadmiral Aleksandar Ščerbicki.\nTeroristi u Idlibu (Foto: Jutjub)\n„Prema informacijama koje je dobio Centar pripadnici terorističke organizacije ‘Hadžat Tahrir aš-Šam’ planiraju provokacije kod naselja Sfuhon, Fatira i Flajfel, u provinciji Idlib, a cilj je da optuže vladine snage za primenu hemijskog oružja“, navodi se u saopštenju.\nKako se navodi, teroristi ove organizacije, koja je u Rusiji zabranjena, već su pripremili 15 eksplozivnih naprava ručne izrade, koje su natopljene nepoznatim otrovnim supstancama napravljenim u laboratoriji u gradu Sarmada.\nPutin i Erdogan su se sastali u Moskvi 5. marta, kako bi razgovarali o regulisanju situacije u sirijskoj provinciji Idlib. Sastanak je završen donošenjem zajedničkog dokumenta koji sadrži tri tačke: prekid vatre koji počinje u ponoć u noći između 5. i 6. marta, uspostavljanje bezbednosnog koridora u dužini od šest kilometara ka severu i jugu od strateški važnog puta M4 u Idlibu i zajedničke patrole dveju zemalja od 15. marta duž puta M-4 B, koji povezuje Latakiju i Alep.\nSituacija u Idlibu zaoštrila se 27. februara, kada su ekstremisti terorističke grupe Hadžat Tahrir el Šam napali sirijske položaje u blizini naselja Behun. Kao odgovor na to u vazdušnom napadu sirijske vojske poginula su 33 turska vojnika, koji, prema saopštenjima Ankare, nije ni trebalo da se tu nalaze.


Podrška privredi - RCR BANAT\nPotencijal mikro, malih, srednjih preduzeća i preduzetnika (MMSPP) u obavljanju privredne delatnosti stimuliše se kroz realizaciju godišnjih operativnih planova Sektora za razvoj privrede, sa opštim ciljem da se ojača ukupna privredna aktivnost u Banatu.\nSpecifični ciljevi kojima teži RCR Banat, u okviru Sektora za razvoj privrede jesu:\nPodrška sektoru MMSPP u unapređenju efikasnosti korišćenja resursa,\nPodrška razvoju sektora MMSPP koji rade u poljoprivrednim i proizvodnim delatnostima,\nPrivlačenje investitora u region.\nSve usluge namenjene sektoru MMSPP predstavljaju deo, kako nacionalnih, tako i pokrajinskih razvojnih programa, a realizuju se kroz pojedinačne aktivnosti/projekte finansirane domaćim i ino sredstvima.\nNajveći deo redovnih aktivnosti u oblasti podrške razvoja sektora MMSPP u Banatu sprovodi se u partnerstvu sa Razvojnom agencijom Srbije (RAS) i namenjen je novoosnovanim i postojećim MMSPP. Standardizovani set usluga namenjen MMSPP (SSU za MMSPP), koji RCR Banat sprovodi u partnerstvu sa RAS podrazumeva pet vrsta usluga, koje su besplatne i uključuju informacije, obuke, konsalting, promocije i mentoring.\nPružanje informacija postojećim i potencijalnim MMSPP, zadrugama i klasterima u vezi sa započinjanjem poslovanja, nacionalnim i međunarodnim programima za podršku preduzetništvu, dostupnim izvorima finansiranja (domaćim i stranim) itd;\nObuke namenjene postojećim i potencijalnim MMSPP obuhvataju različite teme uključujući: Obuka za početnike u poslovanju, Priprema poslovnog plana i poslovanje sa bankama, Finansijsko upravljanje, Marketing i prodaja, Izvoz – za one koji prvi put izvoze, Elektronsko poslovanje, Inovacije, Pregled standard kvaliteta i zaštite životne sredine od značaja za poslovanje, Informacione tehnologije i poslovanje, Priprema za jedinstveno evropsko tržište, Investiciona spremnost.\nKonsalting podrazumeva pružanje pomoći pri izradi poslovnog plana, pomoć u pripremi dokumentacije za programe podrške preduzetništvu koje sprovode Ministarstvo privrede, Razvojna Agencija Srbije, Fond za razvoj Republike Srbije, Garancijski fond Vojvodine, itd.\nMentoring predstavlja zajednički rad mentora i preduzeća/preduzetnika u cilju prevazilaženja trenutne situacije i nalaženja najpovoljnijih rešenja za buduće poslovanje. Kroz ovaj pristup, preduzeće/preduzetnik je u stanju da prima ravnomernu, vremenski rasporedjenu kontinuiranu podršku, radi postizanja što boljih rezultata.\nOrganizacija radionica, info dana i drugih javnih skupova na kojima se promovišu teme iz oblasti preduzetništva.\nMMSPP su u mogućnosti da koriste sve usluge u okviru SSU za MMSPP potpuno besplatno, a sve detaljnije informacije sadržane su u Programu SSU za MMSPP.


Kršenje kodeksa novinara - Ozonpress :: internet portal\nTag: izveštaj, Savet za štampu\nIzveštaj o radu Komisije za žalbe Saveta za štampu\n(FoNet) – Svedoci smo flagrantnih kršenja kodeksa novinara u listovima i na sajtovima, ali na žalost mnoge od tih stvari ne dođu do Komisije za žalbe pri Savetu za štampu, izjavio je predsedavajući Komisije Ivan Cvejić i kao primer naveo prelivanje sadržaja iz rijaliti programa na stranice štampe.\nCvejić je na konferenciji za novinare Komisije za žalbe rekao da je obilje stranica u dnevnoj štampi posvećeno događajima iz rijaliti programa, a za ogroman broj toga se za kratko vreme može utvrditi da predstavlja kršenje kodeksa.\nOno što imamo na naslovnim stranama prevazilazi svaku meru, istakao je Cvejić i dodao da članovi Komisije za žalbe nisu nikakva puritanska grupa zabrinuta za mladež, ali da žele da se profesionalno i odgovorno bave novinarskim poslom.\nKao primer Cvejić je naveo prenošenje u štampanim medijima vesti o tučama, uvreda i pornografskog sadržaja iz rijaliti programa na televizijama.\nCela suština Komisije za žalbe i Saveta za štampu je u tome da novinarski posao u očima čitalaca postane odgovoran, primeren i profesionalan posao koji ima jako ozbiljnu društvenu ulogu i mesto, rekao je Cvejić, glavni urednik Novinske agencije Beta.\nCvejić je ukazao da se povećava i broj žalbi zbog kršenja autorskih prava, jer se dešava da se tekstovi i fotografije preuzimaju bez navođenja izvora.\nTo je naročito često u on-lajn medijima, istakao je Cvejić i dodao da je uloga Saveta za štampu i Komisije za žalbe u pogledu zaštite autorskih prava prilično važna.\nČlanica Komisije za žalbe Tamara Skroza je kao primer kršenja novinarskog kodeksa u štampanim medijima pročitala nekoliko naslova za koje je ocenila da govore više o mestu i vremenu u kome se u Srbiji danas živi nego dubinske analize.\nVest o pogibiji stotina migranata je u našoj štampi objavljena pod naslovom: „Podavili se kao pacovi“, rekla je Skroza ilustrujući kršenja novinarskog kodeksa.\nMeđu spornim naslovima u štampi, Skroza je navela i „Grupno onanisanje u Parovima“, „Stanija ima izliv silikona u mozak“, „Moj muž je imao bolesnu želju za mojom majkom“.\nIzvor: Media centar Foto: Media centar Beograd


Rumunska premijerka: Upotreba sile bila opravdana (VIDEO) – NovostiDana.rs\nRumunska premijerka Vjorika Dančila branila je danas policijsku upotrebu sile tokom nasilnih antivladinih protesta ranije ovog meseca u kojima je povredjeno više od 450 ljudi.\nU pismu predsedniku Evropske komisije Žan-Klodu Junkeru, Dančila je navela da su drugi političari, uključujući i predsednika Rumunije Klausa Johanisa, pokušali da „nasilno zbace legitimnu vladu“.\nPrema njenim rečima, demonstranti su pokušali da probiju kordon policije koji je štitio zgradu vlade i da su policajci legalno odgovorili na nasilje.\nRumunska policija je bila optužena za preveliku upotrebu sile na uglavnom mirnim demonstrantima 10. avgusta, tokom protesta protiv korupcije. Protiv policije je podneto više od 200 krivičnih prijava, a Dančila je navela da vlasti istražuju te navode.\nNjeno pismo je usledilo pošto je portparol EU Kristijan Spar juče rekao da su „mirni protesti okončani nasiljem a nasilje nikada ne može biti rešenje u politici“.\nKritičari tvrde da je Rumunija nazadovala u borbi protiv korupcije otkako je 2016. na vlast došla Socijaldemokratska partija, a Spar je rekao da EU pridaje „veliki značaj nezavisnom sudstvu i borbi protiv korupcije“.\nDemonstranti su danas održali bdenje da bi obeležili nedelju dana otkako je policija bacila suzavac i upotrebila vodene topove.


Proman consulting - Blog - Kako izvući maksimum iz rada na daljinu za Vaš biznis?\nKako izvući maksimum iz rada na daljinu za Vaš biznis?\nNapisao Iryna Bakhcheva , septembar 24, 2019\nRad na daljinu (Remote work) više nije izuzetak u pravilu poslovanja, sada je više novi trend u načinu organizacije poslovanja i preduzetništvu. Ako je ranije rad na daljinu i fleksibilniji raspored bio povezan sa inovativnih startapovima, visokim tehnologijama i IT-u; trenutno sve više i više zaposlenih se prebacuje na sve više fleksibilnije radne režime koji nude ili potpuno udaljene radne pozicije ili kreiraju hibridne organizacije kombinujući vanmrežni i mrežni rad.\nOvaj novi režim poslovanja izuzetno je popularan u zapadnim zemljama sa kontinuiranim trendom rasta širom sveta do dan danas. Na primer, svetske pretrage „Remote jobs“ širom sveta povećale su se pet puta u poslednjih pet godina. Samo u SAD postoji skoro 4 miliona profesionalaca koji rade po principu „Remote“. Top industrije za fleksibilan rad su IT i informatika, edukacija, korisnička podrška i prodaja, finansije i ugostiteljstvo. Istovremeno, studije pokazuju da će trenutni tempo udaljenih poslova, virtuelni rad nadmašiti kancelarijski posao do 2025 godine. Tako da, sada pravo je vreme da sazna mnogo više o prednostima poslovanja na daljinu. Otkrijmo 3 glavne prednosti rada na daljinu i kako ovaj model poslovanja može koristiti vašoj organizaciji.\n1. Smanjeni operativni troškovi\nOsnovna prednost rada na daljinu je šansa da se smanje troškovi zakupa kancelarije, obnove radnih mesta i uštede na komunalnim računima. Dok se pretvara u virtuelnu organizaciju, neće biti potrebno dalje održavanje kancelarijskih prostorija, što će značajno smanjiti fiksne troškove poslovanja. Kao alternativa, biće moguće unajmiti coworking prostor da se organizuju događaji licem u lice za poslovne potrebe. Nadalje, udaljeni poslovi predviđaju digitalizovani protok dokumenata, koji nije samo ekološki prihvatljiviji, već dugoročno štedi vreme i finansije za organizaciju i razmenu dokumenata.\nEfekat uštede vidljiv je na svetskim gigantima, poput Amazona, koji je proglasio godišnju uštedu 10-15 miliona dolara zahvaljujući uvođenju mogućnosti daljinskog rada.\n2. Lojalnost zaposlenih\nNudeći veću fleksibilnost zaposlenima, može vam se puno isplatiti u smislu povećanja lojalnosti poslu. Konkretno, hibridne i virtuelne organizacije imaju 25 posto manje prometa od tradicionalnih kompanija. Radnici na daljinu imaju više slobode da strukturiraju svoje radne dane na osnovu svojih rasporeda produktivnosti i više mogućnosti da pronađu ravnotežu između radnog i privatnog života. Virtuelni model rada dodaje društvenu vrednost i stvara veće mogućnosti za pronalaženje i zadržavanje visokokvalifikovanih stručnjaka za vašu organizaciju. Na primer, roditelji na porodiljskom odsustvu, stanovnici sela i ljubitelji putovanja mogu stvoriti veću vrednost za vaše preduzeće, a pritom imaju fleksibilan raspored i ne troše svoje vreme na putovanja do posla i nazad.\nOvo je posebno važno za očuvanje vernosti zaposlenih među Generacijom Z, koja će, prema procenama, predstavljati oko jedne trećine globalne radne snage do 2020. godine. Ova nova generacija nije zainteresovana da bude povezana sa (radnim) mestom, radije će postati digitalni nomadi, koji imaju više vremena da putuju svetom nego što su to radili njihovi roditelji tokom aktivnih godina zaposlenja.\n3. Koračati sa globalnim trendovima\nUvođenjem rejting sistema i platformi za rad na daljinu, poput FlexJobs ili flashmob poput #WorkingRemote 1. avgusta, virtuelne organizacije su stekle novi nivo priznanja i stvorile poseban segment na tržištu rada. Imajući u vidu prethodna dva razloga, neophodno je uhvatiti se u koštac sa trenutnim trendovima kako biste ostali privlačni za najbolje talente i dugo ostajali u poslu.\nDakle, ono što je važno je da daljinski rad bude efikasan i produktivan za vaše poslovanje i da ne izgubite na brzopletoj primeni takve inovacije.\n1. Efikasno daljinsko upravljanje timovima\nU radu na daljinu, transparentnost, odgovornost i poverenje igraju suštinsku ulogu u nesmetanom upravljanju organizacije i postizanju operativnih ciljeva. Izgradnja efikasnog sistema upravljanja, zasnovanog na ključnim indikatorima performansi, jasna raspodela zadataka i praćenje ličnog doprinosa pomažu članovima tima da deluju zajedno bez obzira na njihov poštanski broj. Na primer, radnici Google-a prema ovom principu, imaju lični skup ciljeva i predviđenih ishoda za kvartal i za godinu dana, što pomaže u održavanju visokog nivoa produktivnosti kompanije.\nŠtaviše, važno je osigurati da novopridošli imaju dobro razumevanje tehnološke infrastrukture kompanije i korišćenih alata. Online instrukcije i uvodni kursevi / sesije biće korisni za sticanje uvida u tehnološku stranu rada i postavljanje jasnih pravila za tim.\n2. Sajber bezbednost na radnom mestu\nKompanije koje rade na daljinu trebalo bi da obrate dodatnu pažnju na sajber bezbednost mrežnih podataka i koriste zaštićene kanale komunikacije kako bi umanjili rizik od važnih informacija koje su ukradene iz oblaka skladištenja podataka i online platformi za komunikaciju.\n3. Timbilding i veća povezanost sa zaposlenima\nDruga strana medalje u daljinskom radu je potencijalni osećaj izolacije i nepovezanosti između organizacije i njenih zaposlenih. Stoga su zajednički rituali i provođenje vremena zajedno važni da bi se održao osećaj zajedništva u udaljenom timu. Da biste stvorili zajednicu kao poslodavac možete da obezbedite:\nGodišnji korporativni sastanci, koji nude priliku za izvanmrežne interakcije i umrežavanje članova tima. Ovo bi mogla biti godišnja konferencija kojom se slavi rođendan kompanije ili uobičajena zabava na otvorenom.\nRedovni online sastanci, poput nedeljnih video konferencija.\nMogućnosti mikro učenja koje nudi kompanija, što je WIN-WIN situacija, kada poslodavac dobija stručnijeg zaposlenog, a zaposleni primaju nematerijalne bonuse i podsticaje za samorazvoj.\nProgrami za profesionalno mentorstvo od iskusnijih zaposlenih i menadžera za one koji tek započinju svoj profesionalni put u vašoj organizaciji!\nTekst napisala Iryna Bakhcheva za Proman Consulting.\nTekst preveo Strahinja Tirnanić\nBiznis razvojLokalni biznisUmrežavanjeSavetiKarijeraVesti


13. oktobar dan oslobođenja Paraćina - PARAĆIN ONLINE\n13. oktobar dan oslobođenja Paraćina\nParaćinParaćin kroz istoriju\nParaćin je bio pod okupatorskom čizmom četiri godine. Za to vreme, neprijatelj sa domaćim izdajnicima, svojim trabantima i satelitima, vršio je zločine nad našim narodom. Ipak, ničija do zore nije gorela…\nPočetkom oktobra 1944. godine sa pravca istoka nastupaju jedinice Crvene armije. Nemci su pokušali da organizuju odbranu da osiguraju svoje povlačenje i 9. oktobra formacija od 30 do 40 vojnika Vermahta je zaposela fabriku štofa a jedan deo, zajedno sa Italijanima, je zaposeo Donju Mutnicu dok je gro nacističkih trupa krenuo ka Obradovim Stolicama da zaposedne položaje. 12. oktobra, posle desetočasovne borbe na Čestobrodici, nemačke snage su razbijene i krenule su da se povlače. Nemci, koji su ostali u samom gradu, u Štofari, su se povukli, zajedno sa delom njihovih domaćih pomagača u pravcu Šavca i preko Morave. Nemci su u fabrici ostavili sanitetski material i telefonske veze. U prepodnevnim časovima, 13. oktobra 1944. godine jedinice Crvene armije su bez otpora ušle u Paraćin. Građani Paraćina, koji su saznali za događaje na Obradovim Stolicama i videli povlačenje Nemaca iz Štofare, su masovno izašli na ulice da pozdrave svoje oslobodioce. Vojnicima Crvene armije su pokušali da se priključe i dojučerašnji Nedićevi četnici, čak i komadant grada izašao u svečanoj uniformi stare jugoslovenske vojske da pozdravi ruske oslobodioce, čak je i govor pokušao da održi ispre Šumadije ali je sprečen povicima “Izdajnik” koji su dolazili od strane okupljenih građana. Prisutnima se obratio i partizanski oficir dr Guelmin.\nTokom dana grupa građana je počela da razoružava preostale četnike. samoinicijativno, i do večeri je grupa narasla na 40 ljudi, simpatizera NOP-a. Upali su opštinu i preuzeli vlast, na zadovoljstvo naroda, u svoje ruke. Neki od njih će kasnije, zbog pokazane brige za grad i NOB da uđu i u strukture vlasti. Odredili su grupa naoružanih čuvara da čuvaju dr Guelmina jer se pročulo da četnici imaju nameru da ga likvidiraju. Neki od njih će kasnije, zbog pokazane brige za grad i NOB da uđu i u strukture vlasti.\nDruga grupa građana, koristeći vakum stvoren odlaskom nedićevaca, pokušala je da formira samostalno vlast. Okupili su se u kafani kod Ace Kuče gde je formirana politička organizacija “ Antifašistički odbor narodnog oslobođenja grada Paraćina”, čak su uspeli da narpave spisak članova izvršnog odbora i spisak članova. Ipak, nije im se dalo, pa kad su partizanske jedinice ušle u grad 16. oktobra, bivaju rasformirani jer se uvidelo da nisu kadri da formiraju organe vlasti. Umesto toga, formirana je komanda mesta a od razoružanih simpatizera koji su razoružavali četnike 13. uzeli su desetoricu za svoj obaveštajni odsek.\nIspred hotela “Grand” održan je veliki narodni zbor gde je izabran prvi narodnooslobodilački odbor u Paraćinu. Predsednik je postao časovničar Milosav Radojković. On je bio na ovoj poziciji do 1. aprila 1945. godine i za to vreme stvar od vitalnog značaja je bila da se prezimi zima i da se organizuje opštinski život, kao i pomoć borcima NOP-a. Ovo je bio početak posleratnog života Paraćina, u početku teškog ali nadasve produktivnog.\nParaćin je izvojevao svoje oslobođenje 13. oktobra ali njegova borba za slobodu i dalje traje i trajaće dok god je Paraćinaca!


Zabrana iz stava 1. ovog člana odnosi se i na radnje učnjene putem sredstava javnog informisanja, društvenih mreža ili drugih sličnih sredstava, piše Srpskainfo.\nTo je navedeno u Uredbi sa zakonskom snagom o zabrani izazivanja panike i nereda za vreme vanrednog stanja, koju je danas donela predsednica Republike Srpske Željka Cvijanović.\nKada je reč o sankcijama, za kršenje ove Uredbe kazniće se fizičko lice novčanom kaznom od 500 evra (1.000 KM) do 1.500 evra (3.000 KM), pravno lice novčanom kaznom od 1.500 evra (3.000) do 4.500 evra (9.000 KM), a odgovorna osoba u pranom licu biće kažnjena novčano od 500 evra (1.000) do 1.500 evra (3.000 maraka).\nOva uredba je donesena na inicijativu Ministarstva unutrašnjih poslova Republike Srpske, a predsednica Cvijanović se pre njenog donošenja konsultovala sa rukovodstvom Vlade i Narodne skupštine Srpske.\n"OSETLJIVA MATERIJA" Cvijanovićeva o zabrani izazivanja panike i nereda\nVlada poništila Odluku o ZABRANI IZAZIVANJA PANIKE, hoće li i predsednica Srpske?\nS LJUBAVLJU HRABRIM SRCIMA Učesnici humane akcije na prijemu kod predsednice Srpske (FOTO)


Iran i Turska napustili dolar i evro u međusobnoj trgovini! - Princip | Princip\nAdded by Nikola Marković on 11/10/2017.\nTags: dolar, Evro, Iran, Trgovina, Turska, Valuta\nIran i Turska potpisali su u utorak sporazum o obavljanju trgovinskih aktivnosti u svojim lokalnim valutama.1\nSporazum između dve zemlje potpisan je tokom posete Ankari od strane guvernera Centralne banke Irana Valiolaha Seifa. Prema sporazumu, obe strane prihvataju da koriste iransku i tursku valutu u svojim trgovinskim transakcijama umesto tradicionalnih stranih valuta poput evra i dolara, navodi se u izveštaju.\n“Sporazum treba da pomogne da se pripremi teren za proširenje bilateralnih ekonomskih odnosa između Irana i Turske i da se olakša trgovina valutama dveju zemalja. Na osnovu sporazuma, iranski rijal i turska lira lako se mogu konvertovati, a trgovci sa obe strane granice mogu koristiti te valute za svoje trgovinske aktivnosti. To bi moglo pomoći u smanjenju troškova koji se odnose na konverziju, kao i transfer valuta”, saopštio je Seif.\nNa septembarskom samitu BRICS-a u Kini, stavljen je akcenat na potrebu zemalja BRICS-a da započnu razvoj i implementaciju različitih alternativnih sredstava razmene i napuštanje međusobne trgovine u dolaru i evru.2\nNa ovaj sporazum Irana i Turske još nema reakcije od strane EU i SAD.\nU međuvremenu, u turskoj javnosti pojačavaju se pozivi za proterivanje američkih trupa stacioniranih u bazi Inčirlik, u južnom delu Turske, nakon što su Sjedinjene Države najavile da su suspendovale izdavanje neimigrantskih viza turskim državljanima.3\nIran odbacio dolar i prešao na evro – Turska vraća sve svoje zlato iz SAD!\nObrazovani zajednički odbori za saradnju Irana i Avganistana


Parlament odobrio eksproprijaciju Hitlerove rodne kuće\nOdbor za unutrašnja pitanja austrijskog parlamenta dao je danas zeleno svetlo za eksproprijaciju rodne kuće Adolfa Hitlera u mestu Braunau.\nOsim vladajućih partija – Socijaldemokratske partije Austrije (SPO) i Narodne stranke (OVP), za predlog zakona koji je predao ministar unutrašnjih poslova Volfgang Sobotka, glasali su još Zeleni i NEOS.\nMiinistar Sobotka namerava da raspiše konkurs za arhitekte koji će uraditi projekat preuređenja zgrade u kojoj je rođen nacistički vođa.\n„Jednostavno, ne sme se više dozvoliti pozitivno sećanje i zbog toga treba arhitektonski izmeniti izgled zdanja“, objasnio je Sobotka svoj cilj.\nOduzimanjem kuće država želi da spreči da zdanje postane mesto hodočašha za neonaciste i desničarske ekstremiste.\nKuća treba da se preuredi kako više ne bi mogla biti korišćena kao mesto za sećanje na Hitlera.\nPrema zamisli Sobotke kuću bi mogle da koristie pedagodške ustanove ili administracija.\nProtiv zakona o eksproprijaciji glasali su Slobodarska partija Austrije (FPO) i Tim Štronah. Te dve stranke smatraju da je eksproprijacija preterana mera i za nastavak su razgovora sa vlasnicima, a poslanici partije Tima Štronah žele i da se sa sigurnošću razjasni da li je Hitler uopšte rođen u toj kući.\nU objašnjenju predloga zakona Ministarstvo navodi s vlasnicom kuće nije pronađeno da sporazumno rešenje uprkos višegodišnjim naporima, a ministar Sobotka podsetio je da je njegova ustanova pokušavala pet godina da se dogovori o otkupu kuće.\nInače, ekproprijacijom koja je predviđena početkom 2017, otvoriće se mogućnost „pozitivnog korišćenja“ nekretnine.\nPrema zakonu, nekretnina na adresi Salcbugerforštat broj 15 (Salzburger Vorstadt) nakon isplate obeštećenja treba da pređeu vlasništvo Republike Austrije, pri čemu se država obavezuje da će sprečiti da se koristi u cilju veličanja nacizma, kao i da je neće dalje prodavati.\nKonkretna visina obeštećenja u zakonu se ne navodi, već samo činjenica da će ona biti određena na osnovu zakona o železničkom obeštećenju.\nAustrijska vlada se, u odluci o eksproprijaciji, poziva na Državni ugovor iz 1955, kojim se zvanični Beč obavezao da će ukloniti sve nacističke tragove iz političkog, ekonomskog i kulturnog života, te da će se boriti protiv oživljavanja nacizma.\nTrenutno kuću u Braunau iznajmljuje država, od 2011. godine ona je prazna, a na osnovu odluke o eksproprijaciji država viće neće imati trošak od 56.000 evra godošnje za iznamljivanje ove kuće.\nHitlerova rodna kuća\nDa li će ipak srušiti Hitlerovu rodnu kuću?


Izvori nisu pouzdani | Boom93\nKaptirani izvori i javne česme u Požarevcu nisu sigurni za upotrebu i često dolazi do poremećaja njihovog kvaliteta, kažu u Zavodu za javno zdravlje.\nPoslednja ispitivanja kvaliteta pokazuju da su ispravne bile samo česme na petrovačkoj obilaznici i u Poljoprivrednoj školi. Ostale česme imaju povećan nivo bakterija ili amonijaka.\nGrad Požarevac će i u 2011.godini finansirati ispitivanje kvaliteta vode na izvorima. Lokalne samouprave imaju obavezu da građanstvu obezbede alternativne objekte za snabdevanje vodom koji se kontrolišu i održavaju. Međutim, problem je što se malo šta preduzima na poboljšanju kvaliteta ovih voda, osim periodičnih provera kvaliteta. Hlorisanje se ne vrši jer za to ne postoje uslovi, rečeno je Boom 93 u Zavodu za javno zdravlje.


Srbija usvojila zakon o očuvanju manastira Hilandar - Glas Srpske\nSrna 24.09.2021 09:18\nBEOGRAD - Skupština Srbije usvojila je Zakon o očuvanju kulturnog i istorijskog nasljeđa manastira Hilandar, kojim se, između ostalog, prvi put obezbjeđuje kontinuirana finansijska podrška manastiru svake godine iz republičkog budžeta.\nZakonom, koji je usvojen juče, predviđena je pomoć obnovi i rekonstrukciji dijelova ovog srpskog pravoslavnog manastira koji je teško oštećen u katastrofalnom požaru 2004. godine, kao i očuvanju svih drugih dijelova ilandara, uključujući i nematerijalno kulturno nasljeđe.\nObrazlažući zakon u Skupštini Srbije, ministar kulture Maja Gojković rekla je da će njegovim usvajanjem prvi put biti obezbjeđena stalna i sigurna podrška budžetskim sredstvima Srbije očuvanju tog manastira.\nGojkovićeva je navela da zakon predviđa da će Srbija sprovoditi programe koji se odnose na očuvanje istorijskih, vjerskih i kulturnih tradicija manastira, a osim toga pomoći će obnovu i rekonstrukciju postojećih objekata i izgradnju novih objekata Hilandara.\nManastir Hilandar je prije 17 godina pogodio katastrofalni požar koji je zahvatio više od polovine manastirskog kompleksa u zidinama.\nGojkovićeva je rekla da je Srbija do sada za obnovu Hilandara izdvojila 1.767.000.000 dinara (oko 15 miliona evra).\nKao razlog za donošenje ovog zakona navedeno je to što Hilandar, koji je zajedno sa cjelokupnom baštinom Svete Gore Atonske upisan u Listu svjetske kulturne i prirodne baštine Uneska, predstavlja neprocjenjivu vrijednost za srpsko kulturno i istorijsko nasljeđe.\nManastir Hilandar postoji od svog osnivanja 1198. godine, kao samoupravna monaška ustanova koja svojim neprekinutim postojanjem predstavlja jedinstveni centar srpske duhovnosti, kulture, obrazovanja i tradicije.


I mi smo šampioni slobode, demokratije i ljudskih prava, rekla je\nA. K. / CNN 19.05.2022\nZNAČAJNA PODRŠKA AMERIKE Anderson: NATO će biti jači sa Švedskom i Finskom\nPremijerka Magdalena Anderson\nAgresija u punom obimu Rusije na Ukrajinu dovela je do prelomnog trenutka da Švedska odluči da podnese zahtjev za članstvo u NATO-u, izjavila je premijerka Švedske Magdalena Anderson (Andersson) u Rose Gardenu.\n- Moja vlada je došla do zaključka da će sigurnost švedskog naroda biti najbolje zaštićena unutar NATO saveza, a to je podržano vrlo širokom podrškom u švedskom parlamentu - rekla je Anderson stojeći uz američkog predsjednika Džo Bajdena (Joe Biden) i finskog predsjednika, javlja CNN.\nOna je istakla da će NATO biti jači i sa Švedskom i Finskom kao članicama.\n19.05.2022 u 17:32\n- Mi smo pružaoci sigurnosti sa sofisticiranim odbrambenim sposobnostima. I mi smo šampioni slobode, demokratije i ljudskih prava. Imamo dugu tradiciju opsežne vojne saradnje sa NATO-om, uključujući sve misije. I upravo sada povećavamo našu potrošnju na odbranu i dostići ćemo 2 posto BDP-a što je prije moguće - dodala je.\nAnderson je nazvala američku podršku članstvu Švedske u NATO-u od fundamentalne važnosti, ali je rekla da se raduje dijalogu s Turskom kako bi se riješila njena zabrinutost.\nBajden poželio dobrodošlicu liderima Finske i Švedske\n19.05.2022 u 15:37\n17.05.2022 u 23:00\nMagdalena Andersson Joe Biden


Povećan broj saobraćajnih prekršaja pred početak policijskog časa, najčešće se vozi brže od dozvoljenog\nIzvor: Radio 021, 30.Mar.2020, 21:27 (ažurirano 02.Apr.2020.)\nU proteklom periodu povećan je broj saobraćajnih prekršaja u vreme kada počinje zabrana kretanja, saopštila je Uprava saobraćajne policije.\nIz tog razloga, saobraćajna policija će u narednom periodu obavljati pojačanu kontrolu.\nPosebno se ističu prekršaju koji se tiču prekoračenja dozvoljene brzine. To je za posledicu imalo više saobraćajnih nezgoda širom Srbije i smrt dve osobe na području nadležnosti uprava u Kragujevcu i u Novom Pazaru.\n"Saobraćajna policija će pojačano kontrolisati saobraćaj neposredno pre zabrane kretanja i procesuiraće sve vozače koji budu zatečeni u izvršenju prekršaja. U situacijama u kojima su ispunjeni zakonski uslovi počinioci prekršaja biće odmah privođeni nadležnom prekršajnom sudu", navodi se u saopštenju.\nOd uvođenja vanrednog stanja i mere zabrane kretanja od 17 časova, do 5 sati ujutru, policija je nekoliko puta morala da interveniše zbog vozača koji su upravljali vozilom kada to nije dozvoljeno.\nSamo tokom današnjeg dana, pripadnici MUP-a uhapsili su šezdesetčetvorogodišnjeg muškarca iz Zrenjanina koji je "upravljao vozilom u stanju teške alkoholisanosti". On je vozio automobil za vreme trajanja policijskog časa, a u organizmu je imao 1,8 promila alkohola. To je rezultiralo sletanjem sa puta.\nTakođe, danas je kažnjena i dvadesetšestogodišnja devojka iz Inđija. Ona je vozila automobil za vreme policijskog časa, a prilikom kontrole utvrđeno je da nema ni položen vozački ispit. Izrečena joj je novčana kazna od 150.000 dinara.\nIz MUP-a je i saopštenu da se na više punktova širom Srbije sprovode pojačane kontrole poštovanja mere o zabrani kretanja posle 17 časova.\nOni koji budu zatečeni da borave na javnim mestima tokom trajanja policijskog časa, biće kažnjeni.\n"Ministarstvo unutrašnjih poslova još jednom apeluje na građane da budu odgovorni prema sebi i drugima i da u cilјu zaštite svog zdravlјa i zdravlјa svojih sugrađana poštuju odluke Vlade Srbije i ostanu kod kuće", navode u MUP-u.\nSaobraćajna policija najavljuje pojačanu kontrolu\nIzvor: Radio Televizija Vojvodine, 31.Mar.2020, 08:15\nUprava saobraćajne policije MUP Srbije najavila je da će u narednom periodu obavljati pojačanu kontrolu, jer je uočen povećan broj saobraćajnih prekršaja, neposredno pred početak mere zabrane kretanja...Među saobraćajnim prekršajima posebno je izraženo nepoštovanje ograničenja dozvoljene...


Pravi primer međuetničke integracije – Radio KFOR Srpski\nSaradnja različitih zajednica u multietničkim društvima je od ključnog značaja za napredak takvog društva. Dobri primeri ovakve saradnje i međuetničke integracije mogu pokazati ljudima da je saradnja ne samo moguća već i poželjna jer doprinosi dobrobiti svih.\n“Kosovo Trustbuilding” platforma upravo služi u prilog saradnji i razumevanja različitih grupa i zajednica.\nPrema rečima Sanje Stojković, administrativnog i projekat službenika, ova platforma je otvorena za sve zajednice na Kosovu i služi kao odličan primer međuetničke integracije.\n“Platforma za izgradnju poverenja na Kosovu prikuplja informacije o inicijativama, dostignućima, mogućnostima i šampionima, sa ciljem da podstakne izgradnju poverenja na Kosovu, promoviše pozitivne priče i prati implementaciju preporuka sa Foruma Ujedinjenih nacija za izgradnju poverenja, koji je održan u maju 2018. godine, u Ljubljani u Sloveniji. Ova platforma kojom upravlja Nova društvena inicijativa, predstavlja nastavak rasprava sa Foruma, o akcijama potrebnim za izgradnju mirnijeg i inkluzivnijeg društva i ona promoviše inicijative i napore međunarodnih organizacija i civilnog društva, kao i institucionalne politike i akcije za unapređenje izgradnje poverenja na Kosovu.”\nPlatforma za izgradnju poverenja na Kosovu pokrenuta je u martu i trenutno promoviše 350 aktera i 300 inicijativa. Platforma je mesto koje služi za inspiraciju, promociju i povezivanje različitih aktera širom Kosova. Takođe, na platformi postoji i informativna COVID-19 stranica sa raznim preporukama kako pametno i na zanimljiv način potrošiti slobodno vreme!\nPreviousPrevious post:RAZMISLIMO O PRIJATELJSTVU I POBEDIMO!NextNext post:Koliko se pridržavamo zaštitnih mera?


Mladić iz Leskovca uhapšen sa više od 2 kilograma marihuane - juGmedia\nLeskovačka policija zaplenila je više od 2,5 kilograma marihuane i uhapsila dvadesetsedomogodišnjeg S.D., zbog sumnje da je izvršio krivično delo neovlašćena proizvodnja i stavljanje u promet opojnih droga.\nPolicija je, prilikom pretresa stana u kojem boravi osumnjičeni i poslovnog prostora u njegovom vlasništvu, pronašla tri plastične kese sa oko 2.633 grama marihuane.\nZbog drveća koje je palo na kolovoz obustava saobraćaja na dve deonice u Jablaničkom okrugu\nNa snazi je obustava saobraćaja na državnim putevima II A reda broj 232, deonica Predejane - Crna Trava i državnom putu II B reda Sastav Reka - Strazimirovci,…\nZbog snega koji ne prestaje da pada već 48 sati u Medveđi i Sijarinskoj Banji, većina stanovništva od jutros je bez struje i mobilnog signala, a na…\n07.07.2019. u 04:30\nTol’ki ljudi puse, mora neko da snabdeva. Legalizujte lepo, da se puni budzet, ljudi nece da prestanu da „duvaju“ sigurno… A, umalo da zaboravim, ako se legalizuje „vutra“ pasce cena, a samim tim i profit kriminalaca (od kojih su mnogi u, ili u vezi sa, vlastima). Tako da nista od legalizacije u doglednom periodu ?


Odlučujući poen Francuskinjama donele su u dublu Kristina Mladenović i Karolin Garsija, koje su u pobedile australijsku kombinaciju Ešli Barti-Samanta Stosur 6:4, 6:3.\nPosle prvog dana rezultat je bio izjednačen, pošto su Mladenović i Barti donele po bod svojim reprezentacijama, a u međusobnom duelu te dve teniserke je slavila Mladenovićeva sa 2:6, 6:4, 7:6.\nUŽIVO, ĐOKOVIĆ - BERETINI Misija odbrane londonskog TRONA počinje! Novak kreće i po prvo mesto na planeti!\nU drugom singlu Ajla Tomljanović uspela je da savlada Paulin Parmentije 6:4, 7:5, pa je tako dubl odlučio pobednika.\nOvo je treća titula za Francusku u Fed kupu, a prva od 2003. godine, kada je Ameli Morezmo vodila tim do pobede od 4:1 protiv SAD.\nMeč je igran u Australiji, u Pertu, samim tim je tuga poraženih igračica bila velika. Ešli Barti, nije mogla da sakrije suze na ceremoniji dodele pehara.


Insajder: 'Slučaj gondola' pred Vrhovnim kasacionim sudom - Beograd - Dnevni list Danas\nPočetna » Beograd » Insajder: ‘Slučaj gondola’ pred Vrhovnim kasacionim sudom\nMinistarstvo građevinarstva, saobraćaja i infrastrukture Srbije podnelo je tužbu Vrhovnom kasacionom sudu zbog odluke Upravnog suda da privremeno obustavi pripremne radove na izgradnji žičare – „gondole“ na Kalemegdanu, rečeno je Insajderu u tom Ministarstvu.\nTužba je podneta, kako je navelo Ministarstvo, jer nevladina organizacija Regulatorni institut za obnovljivu energiju i životnu sredinu (RERI), po čijoj tužbi je doneta odluka o privremenom obustavljanju radova, „ne može biti stranka u postupku“.\nPre skoro tri meseca Upravni sud doneo je odluku da privremeno zaustavi radove na realizaciji projekta izgradnje „gondole“ jer je RERI tužio Ministarstvo građđevinarstva, koje je izdalo graevinsku dozvolu za pripremne radove na jednoj parceli na Kalemegdanu.\n„Smatramo da grupa graana koja je podnela tužbu Upravnom sudu, ne može biti stranka u postupku. Osim te grupe građana, po istom osnovu tužbu je Upravnom sudu podnelo i više fizičkih lica, a u jednom slučaju tužba je odbijena“, rečeno je Insajderu u Ministarstvu graevinarstva.\nTo Ministarstvo je 1. aprila ove godine izdalo građevinsku dozvolu kojom se odobravaju pripremni radovi na Beogradskoj tvravi za izgradnju „gondole“, a u organizaciji RERI navode da je reč je o području arheološkog nalazišta „Antički Singidunum“.\nInstitut RERI je 17. aprila podneo tužbu Upravnom sudu, zahtevajući da se graevinska dozvola za izvoenje pripremnih radova poništi kao nezakonita, a da se pripremni radovi hitno zaustave.\n„Upravni sud je zaključio da je zahtev RERI-ja za odlaganje izvršenja rešenja osnovan i da bi izvršenjem rešenja o građevinskoj dozvoli bila naneta šteta širim interesima javnosti koja bi se teško mogla nadoknaditi“, naveo je Insajder.\nIzradnji „gondole“ kao štetnoj za Kalemegdansku tvravu usprotivila se gotovo celokupna stručna javnost, odnosno više od dvadesetak strukovnih udruženja, naučnih instituta i obrazovnih katedri za očuvanje kulturnog nasleđa, koji su zahtevali da se projekat obustavi, a peticiju za to potpisalo je oko 14.000 graana.\nPošto je Republički zavod za zaštitu spomenika kulture (RZZSK) ipak dao saglasnost za izgradnju, oglasili su se konzervatori tog zavoda koji tvrde da nisu učestvovali u donošenju odluke, već samo arhitektonsko odeljenje koje nije bilo jedinstveno, i apelovali da se obustavi izgradnja žičare.\nIzgradnji „gondole“ usprotivilo se i Odeljenje istorijskih nauka Srpske akademije nauka i umetnosti (SANU), koje je ocenilo da bi taj projekat „grubo narušio celinu jedinstvenog spomenika i viziju položaja Beogradske tvrave na ušću dveju velikih reka, kakav nema nijedan srednjovekovni grad“.\nPo istraživanju Insajdera, planovi razvoja Beograda razlikuju se jedan od drugog: dok urbanistički plan predvia žičare, ali ne precizira gde, Plan generalne regulacije zabranjuje njenu izgradnju na Beogradskoj tvravi.\nPoslednji usvojen Plan detaljne regulacije za „gondolu“ poziva se na oba dokumenta, a planira izgradnju baš na Kalemegdanu.\nZamenik gradonačelnika Goran Vesić je za Insajder rekao da Isnajder „ne razume šta sa čim treba da bude usklaeno“ i da je „sve u skladu sa zakonom“.\nPo njegovim rečima, „oni koji se sada bune, to su mogli da rade u vreme dok je bila javna rasprava“.\nPo planu beogradskih vlasti i JP Skijališta Srbije, koje se vodi kao investitor projekta, „gondola“ u Beogradu bi trebalo da bude izgraena do kraja ove godine.\nMinistarstvo građevinarstva izdalo je lokacijsku dozvolu za izgradnju te žičare, a graevinsku samo za pripremne radove, dok se na graevinsku dozvolu još čeka, jer nije završena projektno-tehnička dokumentacija.\ndrustvogondolaGondola na KalemegdanuGoran VesićKalemegdanvestiBeograd


Ujednačavanje sudske prakse prioritet reforme pravosuđa – NovostiDana.rs\nUjednačavanje sudske prakse prioritet reforme pravosuđa\nBEOGRAD – Potreba za ujednačavanjem sudske prakse, a naročito kaznene politike, prepoznata je kao jedan od prioriteta u procesu reforme pravosuđa uopšte, ali i kao bitan segment unapređenja postupaka za ratne zločine, izjavio je danas ministar pravde Nikola Selaković.\nOn je, otvarajući sastanak na temu „Odmeravanje visine kazni – do sada primenjeni kriterijumi u predmetima ratnih zločina“ u Palati Srbija rekao da današnji skup i aktivnosti koje će nakon njega uslediti, predstavljaju jedan od najznačajnijih mehanizama za postizanje ujednačene kaznene politike u postupcima za ratne zločine u čitavom regionu.\nSelaković je dodao da se tako šalje i jasna poruka porodicama žrtava svih nacionalnosti i veroispovesti, da nisu zaboravljeni.\n„Da znaju da postoji istinska volja da učinioci budu privedeni pravdi i adekvatno kažnjeni, bez obzira na to pred kojim sudom ili većem se postupak vodi“, rekao je Selaković.\nOn je istakao da u prilog ujednačavanju sudske prakse govori i sadržina, kako Nacionalne strategije pravosuđa, tako i Akcionog plana za Poglavlje 23, ali i Nacrt Nacionalne strategije za procesuiranje ratnih zločina za period od 2016. do 2020. godine.\n„Taj nacrt plod je višemesečnog rada radne grupe sastavljene od predstavnika svih relevantnih institucija uključenih u procesuiranje ratnih zločina, ali i advokature i akademske zajednice“, rekao je ministar pravde.\nPrema njegovim rečima, izrada i usvajanje strategije, a tako i današnji skup, predstavljaju važne korake u sprovođenju Akcionog plana za Poglavlje 23, i jasan su znak posvećenosti Republike Srbije ideji doslednog procesuiranja ratnih zločina, nezavisno od nacionalne ili verske pripadnosti, kao i ranga, kako žrtve, tako i učinioca monstruoznih krivičnih dela.\n„Jednak tretman učinilaca i žrtava, između ostalog, jasno se ogleda i u ujednačenoj kaznenoj politici, i to ne samo u okviru svakog od nacionalnih pravosuđa država u okruženju, već i na nivou čitavog regiona“, rekao je Selaković.\nOn je istakao da je u tom smislu od velikog značaja činjenica da su na skupu predstavnici institucija iz susednih država, ali i to što će zaključci sa te konferencije biti objavljeni i na taj način postati dostupni nosiocima pravosudnih funkcija koji nisu danas uzeli učešća u raspravi.\n„Taj korak, predstavljaće uvod u izradu, objavljivanje i distribuciju pregleda sudske prakse Višeg, Apelacionog i Vrhovnog kasacionog suda namenjenog sudijama, javnim tužiocima i advokatima, koji obuhvata praksu izricanja kazni u predmetima ratnih zločina u Srbiji, a dobro je poznato da je upravo dostupnost sudske prakse, uz aktivnu ulogu Vrhovnog kasacionog suda, neophodan preduslov njene ujednačenosti“, rekao je Selaković.\nTekst Nacrta Nacionalne strategije za procesuiranje ratnih zločina dostupan je na sajtu Ministarstva pravde, na srpskom i engleskom jeziku.


Vesti online / Sport / Košarka / NBA: Oklahoma i Indijana izjednačili u polufinalu plej-ofa\nKošarkaši Oklahome i Indijane izjednačili su na po 1:1 u polufinalnim serijama plej-ofa u NBA ligi.\nKris Pol i Rasel Vestbruk\nOklahoma je na svom terenu pobedila Los Anđeles Kliperse sa 112:101 i izjednačila na 1:1 u polufinalu plej-ofa Zapadne konferencije. Tandere su do pobede predvodili Rasel Vestbruk sa "tripl dabl" učinkom od 31 poena, 10 skokova i 10 asistencija i novi MVP NBA lige Kevin Durent sa 32 poena, 12 skokova i devet asistencija. Durentu je pre utakmice uručena nagrada za najkorisnijeg igrača NBA\nlige. Vestbruku je to treći "tripl dabl" u poslednjih pet utakmica u plej-ofu, a 12. u karijeri. Durentu je nedostajala jedna asistencija za takav učinak, pa su njih dvojica propustili priliku da postanu prvi saigrači u istoriji lige koji su ostvarili "tripl dabl" u jednoj utakmici u plej-ofu.\nU ekipi Klipersa Džej Džej Redik bio je najefikasniji sa 18 poena, dobru partiju prikazao je Kris Pol, postigao je 17 poena i imao 11 asistencija, dok je Blejk Grifin dodao 15 poena. Treća utakmica igra se u petak u Los Anđelesu.\nKošarkaši Indijane pobedili su na svom terenu Vašington sa 86:82 i izjednačili na 1:1 u polufinalu plej-ofa Istočne konferencije. Roj Hibert predvodio je Pejserse do pobede sa 28 poena i devet skokova, Džordž Hil dodao je 14, a Lens Stivenson 12 poena, sedam skokova i pet asistencija. U ekipi Vašingtona Marcin Gortat bio je najefikasniji sa 21 poenom i 11 skokova, Bredli Bil dodao je 17, a Nene 14 poena.\nTreća utakmica igra se u petak u Vašingtonu.\nKOŠARKA NBA: Indijana i Oklahoma u finalu konferencija u NBA ligi\nKOŠARKA Pol predvodio Kliperse do pobede, trijumf Vašingtona


Održana promocija publikacije ratnih amblema 5.korpusa Armije R BiH – Vikici.net\nHome/Bihać/Održana promocija publikacije ratnih amblema 5.korpusa Armije R BiH\nU prisustvu ratnih komadanata 5.korpusa Armije R BiH , predstavnika izvršne i zakonodavne vlasti grada Bihaća i USK-a, prijatelja i porodice, Bišćani Osman Sulić i Husein Hadžić večeras su u Gradskoj galeriji Bihać promovisali publikaciju pod nazivom “Ratni amblemi jedinica 5.korpusa Armije R BiH 1992.-1995. Kako su istakli, publikacija je nastala entuzijazmom i željom da se na jednom mjestu nađu svi ili većina amblema jedinica 5.korpusa Armije R BiH.\n“Nadamo se da će i ostali pripadnici jedinica 5.korpusa Armije R BiH , kao i drugi, ustupiti svoje ambleme, a sve u svrhu upotpunjavanja ove publikacije , te da ćemo na taj način dati doprinos da se otrgnu od zaborava neke bitne spoznaje o identitetu krajiških boraca i njihovoj borbi u odbrambeno-oslobodilačkom ratu“- kazali su autori Sulić i Hadžić.\nO značaju publikacije za prezentiranje odbrambeno-oslobodilačkog puta 5.korpusa su govorili Mirsad Selmanović, ratni načelnik štaba 5.korpusa ARBiH, Izudin Sarčević, pomoćnik komadanta 5.korpusa za moral i aktualni premijer USK-a, Hamdija Abdić, ratni komadant 502.Viteške brigade i predsjednik Organizacije branioci BiH. Istakli su da je neophodno pisati knjige o odbrambeno-oslobodilačkom ratu i časnoj borbi boraca 5.korpusa Armije R BiH, prvenstveno zbog mlađih generacija koje moraju znati ko je i kako branio svoju domovinu.\n“Ova publikacija je vrijedan doprinos u nastojanju da se ne zaboravi i ne ponovi agresija na R BiH. Istovremeno, ona je jedan od ugaonih kamena temeljaca kulture sjećanja i kulture obilježavanja događaja iz proteklog odbrambeno-oslobodilačkog rata 1992.-1995.godine”- kazao je Izudin Saračević, jedan od promotora.


Napisano u kategoriji Košarka, 14 decembra, 2013\nKošarkaši Tamiša u subotu, 14.decembra 2013.godine, u Hali sportova na Strelištu, odigrali su utakmicu 13.kola Košarkaške lige Srbije protiv ekipe Slobode iz Užica, i pobedili rezultatom 79:63 (18:13, 20:18, 16:11 i 25:21). Bila je ovo veoma važna utakmica za domaće košarkaše koji su se našli u seriji poraza, ali su u večerašnjem derbiju „začelja“ uspeli da agresivnom igrom, pogotovo u napadu, dobro ponetiraju i zasluženo dođu do željene pobede.\nTamiš je već u prvih nekoliko minuta „vezao“ tri trojke i nagovestio protivniku koji se bori za opstanak da im neće lako dopustiti da se razigraju. Može se reći da su izabranici Bojana Jovičić večeras odradili svoj zadatak kako treba. Stekli su napočetku „laganu“ prednost od 6 do 10 poena razlike i sačuvali do kraja meča. Najviše poena za domaću ekipu postigao je Slobodan Lalić 23, dok je najefikasniji među gostujućim igračima bio Bogdan Obrenović sa 21 poenom.\nKK Tamiš: Manojlović 4, Burić 6, Vasić 15, Perak 16, Ivanović 2, Stanojević 9, Đuković 4 i Lalić 23 poena.\nKK Sloboda: Pasajlić 2, Anđić 4, Kascelan 6, Kutlešić 12, Zočević 12, Janjušević 2, Lakić 4 i Obrenović 12 poen.\nPosle ove utakmice košarkaši Tamiša zauzimaju 11-tu poziciju na tabeli sa 18 bodova, koliko imaju i Vršac, Napredak i Sloga. Utakmicu 14.kola Košarkaške lige Srbije Tamiš igra sledećeg vikenda sa ekipom Merediane u Novom Sadu.


"God of War" serijal igrica važi za jedan od najpopularnijih i najboljih u svetu gejminga, a kada je 2018. godine izašao i rimejk igre, tada su ljudi potpuno poludeli za Bogom eata, Kratosom. Naravno, ova popularnost dovela je i do ideje da se kreira dugometražni film, kako bi se ova franšiza maksimalno iskoristila u novčanom smislu.\nIako trenutno ništa nije potvrđeno, dolaze izbveštaji da se Universal studio iz Amerike interesuje za ovaj film i da planira da Džejsona Momou stavi u ulogu Kratosa.\nMomoa je svetskoj publici poznat iz serije "Igra prestola" ali i kao superjunak Akvamen. On je glumac koji bi sigurno mogao da iznese brutalnost i agresivnost ovog junaka, ali bi morao da se ošiša na ćelavo, pa ga teško možemo takvog zamisliti.\nNa našu sreću, fanovi su to uradili za nas, pa pogledajte kako bi Džejson izgledao kao krvoločni i moćni Kratos.


majke su zakon\nOna je govorila o novom predlogu za izmenu postojećeg Zakona o podršci porodici sa decom\nObjavljeno: 27.09.2018. 22:37h\nUmesto tri prosečne zarade, kao što predviđa važeći Zakon o podršci porodici sa decom, predložili smo da žene sa najvećim primanjima tokom odsustva zbog nege deteta primaju pet prosečnih zarada, kaže za Kurir Slavica Đukić Dejanović, ministarka bez portfelja zadužena za demografiju i populacionu politiku.\nKoji su to novi predlozi za izmenu postojećeg Zakona o podršci porodici sa decom?\n- Ministar Đorđević i ja saglasni smo da treba da popravimo status ženama koje su imale najveća primanja dok nisu bile u trudnoći, tačnije da njihova primanja tokom perioda kada ne rade zbog nege dečice ili su na trudničkom bolovanju treba da budu približna onim koja su imale dok su radile. To znači da se za osnovicu ne uzimaju tri nego pet prosečnih plata, jer u poslednjem zakonu koji je donet predviđen je bio prosek tri plate i mi mislimo da treba bude drugačije. Nažalost, uopšte nema tih žena, nijedna nam se nije javila, ali to ne znači da ih neće biti i moramo i to predvideti zbog žena koje imaju veća primanja i da stimulišemo i njihovo materinstvo kao i kod svih ostalih.\nHoće li i na koji način majkama sa najvećim primanjima koje su oštećene ovim zakonom biti isplaćen novac?\n- Mere koje sam ja predložila odnose se samo na one žene kojima su postojećim zakonom za osnovicu uzimane tri plate, a ne pet. Zakon je stupio na snagu 1. jula i sve žene koje od tog momenta do donošenja novog zakona budu dobijale nadoknadu od tri prosečne zarade imaće pravo da im se novac refundira.\nPostoji li predlog o zagarantovanoj minimalnoj naknadi porodiljama jer je mogućnost da porodilja dobija 1.000 dinara mesečno izazvala najviše polemike u javnosti?\n- Sada sve žene koje su bile angažovane po ugovorima o privremenim i povremenim poslovima, ako sakupe 18 meseci u svojoj radnoj karijeri, bez obzira na pauze od jednog ili pet meseci, imaju tokom odsustva zbog nege deteta ista prava kao i žene koje rade na neodređeno, što pre donošenja ovog zakona nisu imale. Ove žene se potpuno izjednačuju u svojim pravima sa stalno zaposlenim ženama. Tačno je da žene koje su radile manje od toga nekada dobijaju jako mala primanja i, koliko god mogućnosti budu dozvolile, poboljšaćemo njihov položaj.\nZa majke s malim primanjima naknadna rešenja\nZnači, još se ne zna na koji način će biti poboljšan položaj trudnica i porodilja sa najnižim primanjima?\n- Napraviće se procena kako da status tih žena bude bolji. Ministar Đorđević i ministar Mali će sesti i razmotriti šta bi moglo da se uradi za njih.\nSlavica Đukić DejanovićZaradaZakona o podršci porodici sa decomŽeneDeca


Ekonomac počeo pripreme - Sportske.net\nŠampion Srbije u malom fudbalu "upalio je motore" i počeo pripreme za predstojeću sezonu. Primarni cilj plasman na fajnal-for u LŠ ali će se jednaka pažnja posvetiti domaćim takmičenjima.\nLetnja pauza završena je za igrače Ekonomca pošto je trener Ivan Božović obavio zvaničnu prozivku i počeo sa radom.\n"Studenti" će do prvog avgusta boraviti u Kragujevcu a nakon toga odlaze na Zlatibor gde će biti obavljene bazične pripreme. O tome je već bilo reči pre nekoliko dana kada je trener Ekonomca govorio o planu rada za predstojeći period.\nNa prozivci su se pojavili igrači koji su ovoga leta stigli u klub a to su Jakov Grcić i Kristijan Radin. Grcić je dogovor sa Ekonomcem postigao još pre više od mesec dana a Radin je ugovor sa šampionom Srbije potpisao pred novinarima koji su prisustvovali prozivci.\n"Smatram da ćemo dosta dobiti dolaskom iskusnog Grcića, jednog od najboljih hrvatskih igrača, izuzetno čvrstog i pouzdanog u svim fazama igre. Radin predstavlja perspektivu našeg kluba i srpskog futsala uopšte, ima sjajne predispozicije, koje bi uz dobar rad, trebalo da doprinesu stvaranju zapaženog kvaliteta" rekao je Ivan Božović, trener Ekonomca.\nDevetnaestogodišnji Radin u Ekonomac je došao iz zrenjaninskog SAS-a. On je izrazio zadovoljstvo što se priključio uspešnom kolektivu kakav je Ekonomac i poručio da će dati sve od sebe da opravda ukazano poverenje.\nEkonomac će nakon povratka sa Zlatibora odigrati nekoliko kontrolnih mečeva a takmičenje u LŠ počinje u septembru.


Jeftini letovi iz Milana za Frankfurt na Majni - Avio karte Milano Frankfurt na Majni - eSky.rs\nAvio karte iz Milana za Frankfurt na Majni\nPretražite letove iz Milana za Frankfurt na Majni\nProverite najbolje prilike za letove iz Milana za Frankfurt na Majni\nDirektni letovi s avio kompanijom:\tRyanair (FR),\tITA Airways (AZ),\tLufthansa (LH).\n✔ Postoje li posebne ponude za letove iz Milana za Frankfurt na Majni na eSky.rs?\n✔ Mogu li se pobrinuti za osiguranje prilikom rezervacije leta iz Milana za Frankfurt na Majni?\n✔ Ako rezervišem let iz Milana za Frankfurt na Majni, mogu li da rezervišem ujedno i smeštaj?\n✔ Koje avio-kompanije nude letove iz Milana za Frankfurt na Majni?\nBudite sigurni, da na eSky.rs ponuda letova iz Milana za Frankfurt na Majni uključuje ne samo niskotarifne avio-kompanije, već i one koje su specijalizovane za visoki standard.\nMilano Frankfurt na Majni\nPopularne avio kompanije na ruti Milano - Frankfurt na Majni\nJeftini letovi do Italije Jeftini letovi iz Italije Jeftini letovi za Pantaleriju Jeftini letovi iz Pantalerije Jeftini letovi Sultanhisar Jeftini letovi Sultanhisar\nJeftini letovi do Zambije Jeftini letovi iz Zambije Jeftini letovi do Tobruk Airport Jeftini letovi od Tobruk Airport


Ven Điabao sa liderima Srbije, Hrvatske, BiH, Crne Gore, Makedonije\nVen Điabao se sastao sa liderima Srbije, Hrvatske, BiH, Crne Gore, Makedonije i Slovenije\nKineski premijer Ven Điabao juče se u Varšavi sastao sa premijerom Srbije Mirkom Cvetkovićem, hrvatskim premijerom Zoranom Milanovićem, predsednikom Saveta ministara BiH Vjekoslavom Bevandom, premijerom Crne Gore Igorom Lukšićem, makedonskim premijerom Gruevskim i slovenačkim premijerom Janezom Janšom. Na sa\nKineski premijer Ven Điabao juče se u Varšavi sastao sa premijerom Srbije Mirkom Cvetkovićem, hrvatskim premijerom Zoranom Milanovićem, predsednikom Saveta ministara BiH Vjekoslavom Bevandom, premijerom Crne Gore Igorom Lukšićem, makedonskim premijerom Gruevskim i slovenačkim premijerom Janezom Janšom. Na sastanku sa Mirkom Cvetkovićem, Ven Điabao je rekao da Kina i Srbija imaju veliki potencijal u infrastrukturi, kao i da dve strane moraju da osiguraju uspešno završenje izgradnje mosta preko Dunava.\nCvetković je ukazao da su dobri odnosi sa Kinom doneli značajne rezultate u privredi.\nNa sastanku sa Zoranom Milanovićem, Ven Điabao je istako da ova godina predstavlja 20. godišnicu osnivanja diplomatskih odnosa. Kina je spremna da zadržava razmenu na visokom nivou sa Hrvatskom, i da podržava preduzeća u Kini da učestvuju u izgradnji luka i železnice u Hrvatskoj. Milanović je rekao da Hrvatska želi da iskoristi svoju geografsku prednost i da proširi saradnju u trgovini i saobraćaju.\nKada je reč o saradnji sa Crnom Gorom, kineski premijer je ukazao da Kina hoće da unapređuje svoja preduzeća da učestvuju u izgradnji puteva i luka u Crnoj Gori. Lukšić je pohvalio što je Kina pružila podršku za privredni razvoj Crne Gore, nadajući se da će jačati saradnju u energetici, informacijama, saobraćaju kao i u drugim oblastima.\nDatum kreiranja: 29 april 2012\nSledeća ⇨ Kineske slike u Sloveniji\nPrethodna ⇦ Prodato 150 hiljada smart telefona za 12 minuta


U Srbiju dobrodošli i Istok i Zapad – mojKontakt portal – Radio Televizija Kontakt\nU Srbiju dobrodošli i Istok i Zapad\nSrbija ima znatne investicione resurse i smatra da investicije ruskih partnera mogu biti iskorišćene na najbolji mogući način, na obostranu dobrobit, izjavio je predsjednik Nikolić.\nOn je kazao da Srbija iz dana u dan postaje sve atraktivnija investiciona destinacija zbog stabilnog ekonomskog okruženja, dobre zakonske regulative, dobre poreske politike i raznovrsnih finansijkih olakšica.\nPredsjednik je naveo da se Srbija i Rusija 1990-ih godina “nisu najbolje razumjele”, a posebno od 2000. godine, kada je “rukovodstvo Srbije mislilo da mora da se opredijeli između Istoka i Zapada, između Rusije i EU”.\n“Sada je sve drugačije: i Istok i Zapad, i Rusija i EU. Jasno smo to rekli u Moskvi. Popravili smo ekonomske odnose i taj kontinuitet uspješne saradnje mora da se održi”, kazao je Nikolić.\nPredsjednik je naveo da se usavršava ugovorno-pravna baza dvije zemlje, da se otvara uspješna bankarska saradnja, da će do kraja 2013. godine početi izgradnja gasovoda “Južni tok” u Srbiji.\nNikolić je kazao da postoje velike investicione mogućnosti za ulaganje u energetiku, poljoprivredu, građevinarstvo, turizam i industriju.\nPo riječima Nikolića, cilj konferencije u Moskvi je da se predstavi 80 najznačajnijih investicionih projekata u Srbiji.\nPredednik PKS Željko Sertić kazao je da privreda Srbija ponudom investicionih projekata ne traži pomoć, već nudi zajedničko stvaranje profita u realizaciji projekata.\nPKS će preuzeti odgovornost da srpski i ruski partneri što prije prođu kroz lavirinte srpskih propisa i insititucija, dodao je on.\nMinistar prirodnih resursa, rudarstva i prostornog planiranja Milan Bačević kazao je da Srbija ne može da sama pokrene svoju privredu, ili da to može ” vrlo sporo”, te je zato jedan od prioriteta Vlade Srbije privlačenje stranih investicija.\nNa konferenciji je potencijalnim ruskim investitorima predstavljeno 75 projekata srpskih kompanija, institucija i lokalne samouprave, ukupne vrijednosti gotovo sedam milijardi evra. To su projekti iz oblasti energetike, poljoprivrede, građevinarstva, turizma i industrije, izabrani na javnom konkursu PKS početkom avgusta.\nSrbija prihvatila situaciju na Kosovu i Albanci treba da prihvate realnost\nPrivredna komora: Mjere Ekonomske politike za 2014. godinu


Uvoz piva u BiH dostigao 60 odsto od ukupne potrošnje – SodaLIVE.ba | Lukavački info portal\nUvoz piva u BiH dostigao 60 odsto od ukupne potrošnje\nOdbor pivarske industrije BiH traži od Ministarstva spoljne trgovine i ekonomskih odnosa BiH da hitno razmotri zahtjev za zaštitu domaće proizvodnje, jer je prošle godine uvoz piva dostigao 60 odsto od ukupne prodaje ovog proizvoda u BiH. Predsjednik Grupacije pivara Spoljnotrgovinske komore BiH Edin Ibrahimpašić, rekao je ponedjeljak u Sarajevu da je prošle godine uvezeno u BiH 1,4 miliona hektolitara piva (12 000 šlepera), proizvedeno svega nešto više od 900 000 hektolitara, a izvezeno iz BiH 40 000 hektolitara piva.\n“Stepen iskorištenosti domaćeg proizvodnog kapaciteta u prošloj godini bio je svega 33,5 odsto. Instalirani kapaciteti postoje, ali ne mogu da se zaposle zbog prekomjernog uvoza piva”, istakao je Ibrahimpašić na konferenciji za novinare.\nPrema njegovim riječima, ne samo da se ne mogu otvarati nova radna mjesta, već su pod znakom pitanja postojeća, imajući u vidu da je prošle godine došlo do smanjenja broja zaposlenih u ovoj branši, te da su plate smanjene za 1,3 miliona KM, a u istoj srazmjeri i doprinosi i porezi iz osnova rada.\n“Još se dešava abnormalni uvoz piva u BiH, što dovodi pod pitanje zadržavanje postojećih radnih mjesta, a samim tim još dodatnih 10 do 15 radnih mjesta drugih proizvođača u BiH, od kojih pivarska industrija nabavlja sirovinu i repromaterijal”, naglasio je Ibrahimpašić.\nGovoreći o uvozu piva u susjednim zemljama i Evropi, predsjednik Grupacije je rekao da Srbija uvozi manje od pet odsto, Hrvatska oko 10, a da je prosječan uvoz piva u Evropi oko 13 odsto od ukupne potrošnje.\nOn je podsjetio da su na ovaj problem ukazali još 2007. godine, te da i sam sporazum CEFTA podrazumjeva isključivo balans u trgovinskoj razmjeni, te da je, ako se on naruši, ovaj sporazum propisao način na koji treba zaštititi domaću prizvodnju.\nDirektor Banjalučke pivare Nik Peni rekao je da je ova firma prije šest godina imala promet od 70 miliona KM i više od 500 radnika, a sada zapošljava 250 radnika i ima promet od 22 miliona KM.\n“Od tih 70 miliona KM, većina toga je trošena na rad sa drugim firmama iz BiH, odnosno na različite dobavljače, firme koje se bave inžinjeringom, preduzeća koja su radila na nekim drugim investicijama koje smo radili, tako da na svako jedno radno mjesto u pivari dođe još 10 do 15 radnih mjesta u drugim industrijama”, rekao je Peni i dodao da je to ono što stvara privrednu aktivnost u jednoj državi.\nMa samo nek je piva 😀 jbg kad ova nasa nevaljaju zato i treba uvoziti 😀\ndobro je tz,ide uz mjesalicu 😀\nhahahaa… nama je haineken i bavaria meza uz rakiju


Stručni radovi Archives - Ego\nChat mobilnim telefonom preko GPRS-a\nStručni radovi // admin // 2012/10/19 // no comments\n1.1 O projektu…\nOvaj projekat je uradjen na Elektrotehničkom fakultetu u Beogradu, kao prokat iz predmeta „Softverske tehnike“ autora, studenta ovog fatulteta. Autor je uspešno okončao razvoj GPRS terminala za daljinsko očitavanje fiskalnih kasa u jednoj domaćuj firmi. Iskustvo autora sa programiranjem raznih telefona, poslužilo je kao inspiracija i za ovaj…\nPRENOSNI GPRS WEB I WAP SERVER ZA DALjINSKO KONTROLISANjE I NADGLEDANjE UREĐAJA\nStručni radovi // admin // 2012/10/18 // no comments\nMnogi uređaji, koji su u širokoj upotrebi, bilo u industriji, privredi ili u domaćinstvu, imaju mogućnost serijske komunikacije. Preko serijskog porta ovih uređaja, kakvi su na primer UPS uređaji, alarmni sistemi, kamere za nadgledanje objekata, fiskalne kase, itd, može da se očita trenutni status uređaja kao i da se on prekonfiguriše ili prebaci u drugi mod rada.\nSistem za daljinsko, bežično nadgledanje UPS uredjaja korišćenjem GPRS terminala\nSadržaj — U ovom radu je predstavljen sistem daljinske, bežične kontrole i nadgledanja UPS uređaja uz pomoć GPRS programabilnih terminala. Nadgledanje i kontrola UPS uređaja ovim sistemom se ostvaruje korišćenjem WEB browsera PC-a ili WAB browsera mobilnog telefona. U slučaju alarmnog stanja UPS-a korsnici UPS uređaja na kome je neregularno stanje nastalo bivaju momentalno obavešten…


Sa prošlogodišnjeg festivala (Foto Kim)\nFestival koji organizuje Privatni kulturni centar „Akvarijus“ ove godine će biti nešto drugačiji zbog epidemiološke situacije. Međutim, sreća je u tome, kažu organizatori, što umetnost može da se predstavi na više načina, u kontaktu sa publikom ili virtuelno. A kako će se predstaviti zavisiće od stabilnosti zdravstvene situacije na Kosovu.\n„Pratićemo epidemiološku situaciju, broj učesnika smo smanjili u odnosu na prošlu godinu kako ne bismo imali nekih problema. U slučaju da dođe do pogrošanja epidemiološke situacije i do nekih zakonskih zabrana, radićemo virtuelno. Prošle godine smo imali oko 90 učesnika, ove godine će biti duplo manje, oko 40“, kaže za RTV Kim organizatorka festivala Miljana Dunđerin.\nFestival ima za cilj da okupi talentovanu decu do 14 godina iz različitih srpskih sredina na Kosovu. „Ako neko zna da peva i piše sa dve godine može da učestvuje. Obično je ta niža granica od 4 godine, ali zavisi za šta je koje dete talentovano. Učestvuju i sa likovnim radovima i u okviru muzičko – scenske umetnosti, tako da se mogu deca predstaviti i kao jako mala, ali je gornja starosna granica do 14 godina“.\nOvaj festival ima veliki značaj za najmlađe stvaraoce i jedan je od retkih koji je posvećen baš njima. „Budućnost je na deci i ako se oni od malena naviknu na taj pristup da stvaraju da bi ih neko video i da jednog dana možda postanu izvođači i umetnici u nekom drugom smilu te reči, od ključnog je značaja da postoji nešto što ih podržava u tome“, kaže Miljana.\nDodaje i da je komunikacija bitna za umetnost jer, kako ističe, bez komunikacije i bez zdravog takmičarskog duha ne postoji izazov za decu. „Apsolutno sam sigurna da će im to doneti rezultate tokom godina“, kaže Dunđerin.\nFestival „Kaktus“ će trajati tri dana, od 16 do 18 oktobra.\nPre „Kaktusa“, takođe u oktobru, u Kosovskoj Mitrovici će biti održan još jedan festival. U pitanju je „Eko art fest“ koji ima za cilj da promoviše zdravu životnu sredinu. I ovaj događaj se organizuje po drugi put, a njegova prednost je što može biti održan i na otvorenom. „Eko art fest“ se održava od 9. do 11. oktobra u organizaciji „Akvarijusa“ i „Domovnika“.


Septembar 23, 2020 20:43\nGovoreći o pismima koje je uputio Trampu u nekoliko navrata, Dodik ističe da putem pisama pokušava američkom predsedniku ili njegovim najbližim saradnicima da približi viđenja i stavove Srpske.\n“Važno je da se direktno obraćam američkom predsedniku i da ga obavestim o nekim važnim pitanjima jer postoji pogrešna percepcija koju su nametnuli muslimani, putem svojih udruženja u Americi, klevećući i satanizujući Srbe”, rekao je Dodik u intervju za MIS televiziju koji prenosi RTRS.\nDodik kaže da je njegova podrška Trampu bazirana na činjenici što je predsednik SAD-a u više navrata govorio da je njegova politika politika - politika nemešanja u unutrašnja pitanja drugih zemalja.\n“Amerika nije odustala od uplitanja, ali to je zbog tog što sam Tramp još nije uspeo da nametne svoju politiku na unutrašnjem planu iz određenih razloga, između ostalog, i zbog ''duboke države''”, rekao je on.\nKada je reč o izborima u SAD-u, Dodik je rekao da ne želi da se meša i sugeriše Srbima u Americi za koga da glasaju, ali da je jasno da bi Srbima i Srpskoj odgovarala pozicija u kojoj Tramp ostaje predsednik.\nGovoreći o pristupanju BiH inicijativi "mini Šengen", srpski član Predsedništva rekao je da veruje da će BiH u narednih 30 do 60 dana postati deo te inicijative.\nVučić i Dodik o izgradnji aerodroma u Trebinju 10\nObradović: Očekujem mnogo posla, digitalizacija veliki zadatak 10\nSNS: Hajka na Vučića krenula kad je najavio obačun s mafijom 9\nMihajlović: Pred vladom mnogo izazova 7\nKomisija i Povjerenstvo razgovarali o nestalim licima 6\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 5427\n13:22 October 26, 2020


RTS :: Urođene anomalije novorođenčadi mogu se uspešno lečiti\nNauka Urođene anomalije novorođenčadi mogu se uspešno lečiti\nnedelja, 27. mar 2016, 15:25 -> 20:24\nAnomalije sa kojima se deca rađaju, a zahtevaju neposredno hirurško lečenje, obično su veoma složene, čak i kada se radi o najjednostavnijim preponskim kilama, koje se u tom uzrastu najčešće pojavljuju u vidu komplikacija sa uklještenjem creva.\nNaravno, ima i onih anomalija koje su značajno složene i teške, kao što su poremećaji u razvoju mozga, kičmene moždine, poremećaji u razvoju jednjaka sa, vrlo često, nedostatkom gotovo čitavog grudnog dela jednjaka, zatim sa prekidima u kontinuitetu creva, nedostatkom dijafragme i razvojem abdominalnih organa u grudnom košu tokom devet meseci prenatalnog fetalnog razvoja.\nTakođe su to veoma kompleksne anomalije nedostatka prednjeg trbušnog zida sa svim organima koji se razvijaju u plodovoj vodi, odnosno koji su po rođenju deteta izloženi u potpunosti spoljašnjoj sredini.\nPostoji i vrlo širok dijapazon anomalija koje su vezane za nedostatak analnog otvora i brojni urođeni tumori, koji veoma često daju neobične deformitete novorođenog deteta.\nKoje hirurške intervencije izvodite i koliko su ti zahvati uspešni?\nPostoje procedure koje treba da se poštuju neposredno po rođenju da bi se prevenirale komplikacije koje su za život opasne, a time edukujemo brojne generacije neonatologa pedijatara koji rade u porodilištima.\nZahvaljujući tome, danas dobijamo spremnu decu za hirurško lečenje, tako da se i u najtežim slučajevima hirurško lečenje uspešno obavlja i ima veoma dobar ishod.\nPosebno smo ponosni na uspešno reševanje veoma retkih i veoma teških anomalija nedostatka grudnog dela jednjaka. Operisali smo sedam bolesnika – kod troje smo morali jednjak da nadoknadimo želucem, a kod četvoro njih smo savremenom metodologijom putem produžavanja slepih okrajaka uspeli da uspostavimo kontinuitet jednjaka.\nSa druge strane, postoje veoma teške i kompleksne anomalije koje su vezane za nedostatak analnog otvora. Umesto sva tri normalna otvora kod ženskog deteta, mokraćnih puteva, unutrašnjih genitalija i crevnog puta, sva ta tri puta se ulivaju u jedan kanal. To je veoma retka anomalija koju ne prepoznaju čak ni dečji hirurzi. Mi smo ovde učili od vrhunskih autoriteta i sada uspešno izvodimo te operacije.\nDanas primenjujemo modernu operativnu tehniku i u operacijama megakolona – funkcionalnog poremećaja creva, što smatramo velikim uspehom. To je oboljenje koje se nekad lečilo sa nekoliko operacija -–do druge godine života dete je obično imalo stomu i kesu, gde je išla stolica dok se ne završi lečenje. Danas se radi operacija kojom u jednom aktu kroz analni otvor, bez ožiljka na prednjem trbušnom zidu, bez ikakvih posledica i komlikacija, dete je zdravo a hospitalizacija vrlo kratko traje, dok se operativni zahvat završava već u prva dva meseca života.\nDa li sarađujete sa kolegama iz inostranstva, u smislu razmene iskustava i daljeg usavršavanja?\nDa, mi stručnu saradnju održavamo u kontunuitetu i to su zaista vrhunski autoriteti u dečjoj hirurgiji iz Velike Britanije, Francuske i SAD.\nSa druge strane, naša satisfakcija je velika i zato što, za razliku od drugih grana hirurgije uopšte, pa čak i dečje medicine, neonatalna hirurgija omogućava da potpuno izlečimo dete i da mu omogućimo normalan rast i razvoj, da od njega sutradan postane zdrav odrastao čovek. U tome je naše veliko zadovoljstvo i naš veliki entuzijazam.\n(petak, 05. jul 2019, 18:57) - anonymous [neregistrovani]